title: Pohjoismaiset kisat

text: Pohjoismaisten kisojen jääpalloturnaus vuonna 1901 koostui loppuottelusta, joka oli samalla historian toinen oikea jääpallo-ottelu Ruotsissa. Ottelussa Uppsala HK voitti Stockholms HK:n 1–0. Aiemmin samana vuonna pelattu ensimmäinen ottelu samojen joukkueiden välillä oli päättynyt Stockholms HK:n 4–1-voittoon.


title: Pohjoismaiset kisat

text: Vuoden 1905 turnauksessa oli mukana kaikkiaan 16 seurajoukkuetta. Loppuottelussa Uppsala HK voitti Djurgårdens IF:n maalein 6–1.


title: Pohjoismaiset kisat

text: "Pääartikkeli:" Jääpallon Ruotsin-mestaruuskilpailut 1909


title: Pohjoismaiset kisat

text: Vuoden 1909 Pohjoismaisten kisojen jääpallo-ohjelmaan sisältyi kolme kilpailua. Ensimmäisinä päivinä pelattiin jääpallon Ruotsin mestaruudesta, jonka AIK voitti lyötyään finaalissa Djurgårdens IF:n 7–3. Seuraavana oli vuorossa historian toinen kilpailu eversti Balckin pokaalista, jossa Ruotsin ja Suomen hallitsevat jääpallon mestarijoukkueet, AIK ja Polyteknikkojen Urheiluseura, kohtasivat. AIK:n ja Balckin pokaalia puolustaneen PUS:n Idrottsparkenilla käyty ottelu päättyi tasan 3–3. Seuraavana päivänä Djurgårdsbrunnsvikenillä pelatussa uusintaottelussa AIK oli parempi maalein 4–2.


title: Pohjoismaiset kisat

text: Kisojen varsinaiseen, kansainväliseen jääpallokilpailuun osallistui ensimmäistä kertaa suomalainen joukkue, jo aiemmin kisoissa Balckin pokaaliottelussa esiintynyt PUS. Kilpailussa oli mukana myös tanskalaisjoukkue Københavns Skøjteløbførening. Kansainvälisen jääpalloturnauksen voittajaksi selviytyi AIK, joka voitti loppuottelussa Djurgårdens IF:n, IFK Geflen, Sjökadetternan, IFK Stockholmin ja IFK Uppsalan pelaajista koostuneen Ruotsin jalkapalloliiton B-joukkueen 7–4. AIK oli turnauksessa Ruotsin jääpalloa silloin hallinnoineen Ruotsin jalkapalloliiton A-joukkue. Pronssiottelussa Polyteknikot voittivat Københavns SF:n 5–2.


title: Pohjoismaiset kisat

text: 1913 jääpalloturnaukseen osallistui seitsemän joukkuetta. Ainoa ulkomainen joukkue kisoissa oli Helsingin IFK, kun saksalainen Leipziger HK oli jättäytynyt pois kisojen mentyä päällekkäin Sveitsissä järjestettyjen jääpallon Euroopan mestaruuskilpailuiden kanssa, joissa joukkueen pelaajia pelasi Saksan maajoukkueessa. HIFK:n turnaus päättyi jo puolivälierään lukemin 4–2 turnauksen voittanutta AIK:ta vastaan, joka kaatoi finaalissa IFK Uppsalan 3–1.


title: Pohjoismaiset kisat

text: Myös naiset pelasivat jääpalloa. Vuoden 1913 kisoissa pelattiin ottelu kahden Kronprinsessans Hockeyklubbin joukkueen välillä.


title: Pohjoismaiset kisat

text: 1917 Pohjoismaisten kisojen jääpallossa kilpailivat piirijoukkueet. Kisoihin osallistui kuusi joukkuetta, joista yhtenä Tanskan jääpalloliittoa (Dansk Bandy Union) edustanut Fredriksbergs Sköitelöbeforening, joka sijoittui turnauksessa neljänneksi hävittyään välierässä Tukholmalle 0-13. Upplands IF voitti turnauksen ennen Stockholms IF:ää ja kolmanneksi sijoittunutta Västmanlands IF:ää.


title: Pohjoismaiset kisat

text: Myös Ruotsin mestaruussemifinaalit ja -finaali olivat osa kisojen jääpallo-ohjelmaa.


title: Pohjoismaiset kisat

text: "Pääartikkeli:" Jääpallo Pohjoismaisissa kisoissa 1922


title: Pohjoismaiset kisat

text: Vuoden 1922 turnaus käytiin maajoukkueiden välillä. Turnauksen voitti Suomi, toinen oli Ruotsi ja kolmas Norja. Ruotsin voittonumerot Norjasta semifinaalissa olivat 13–1. Norjalaiset eivät hyväksyneet semifinaaliottelua viralliseksi maaotteluksi. Finaali päättyi Suomen hyväksi 6–4. Kisoissa pelattiin myös 7-miehisten joukkueiden välillä. Tukholman joukkue voitti Norjan 7–2.


title: Pohjoismaiset kisat

text: "Pääartikkeli:" Jääpallo Pohjoismaisissa kisoissa 1926


title: Pohjoismaiset kisat

text: Viimeisiin Pohjoismaisiin talvikisoihin osallistuivat jääpallossa maakuntajoukkueet. Ainoa ulkomainen joukkue oli Norja. Loppuottelussa Tukholma voitti Västmanlandin 3–0.


title: Pohjoismaiset kisat

text: Pohjoismaisten kisojen ohjelmistoon kuului alusta saakka pikaluistelu. Kolmissa ensimmäisissä kilpailuissa näillä oli lisäksi MM- tai EM-arvo.


title: Pohjoismaiset kisat

text: Taitoluistelu kuului myös kaikkien Pohjoismaisten kisojen ohjelmistoon. Usein kilpailuilla oli myös MM-arvo. Ainakin 1901 kilpailuissa järjestettiin erikseen Miesten maailmanmestaruuskilpailu, joka siirrettiin lyhyellä varoitusajalla Lontoosta, sekä erillinen Pohjoismaisten kisojen ohjelmaan kuulunut kilpailu. Erikoisuutena voidaan pitää 1901 järjestettyä miesparien luistelukilpailua.


title: Pohjoismaiset kisat

text: Kisoja oli tarkoitus jatkaa edelleen vuoden 1926 jälkeen, mutta monista eri seikoista johtuen jatkosuunnitelmat eivät koskaan toteutuneet. Kolme kuukautta viimeisten kisojen päättymisestä Kansainvälinen Olympiakomitea julisti vuoden 1924 talvikisat ensimmäisiksi olympialaisiksi talvikisoiksi. Lisäksi Kansainvälinen hiihtoliitto alkoi 1920-luvun puolesta välin järjestää ns. kongressikisojaan, jotka myöhemmin nimettiin hiihdon maailmanmestaruuskilpailuiksi. Oma osansa lienee ollut myös kisojen pääorganisaattorin, Viktor Balckin kuolemalla vuonna 1928. Lopullisesti vuoden 1930 kilpailut esti kuitenkin lumen puute.


title: Pohjoismaiset kisat

text: Vuoden 1934 kisojen järjestämisestä päätettiin luopua jo hyvissä ajoin FIS:n annettua hiihdon maailmanmestaruuskilpailut Sollefteån järjestettäväksi.


title: Pohjoismaiset kisat

text: Muutamat ruotsalaisurheilijat, muun muassa Sixtus Jansson, Bo Ekelund ja Ernst Breberg ehdottivat kisojen uudelleen herättämistä talvella 1942. Ruotsin hallitus otti aikeeseen kuitenkin kielteisen kannan, sillä esimerkiksi Norja oli miehitettynä ja sieltä tuskin olisi saatu parhaita urheilijoita paikalle.


title: Kalle Jussila (hiihtäjä)

text: Kaarlo ”Kalle” Jussila (10. lokakuuta 1869 Ii – 5. syyskuuta 1951 Yli-Ii) oli suomalainen maastohiihtäjä, joka voitti kahdesti Pohjoismaisten kisojen 30 kilometrin hiihdon 1900-luvun alkuvuosina. Hänet tunnettiin myös suksiseppänä, joka valmisti palkitun Iin suksimallin. Suurimmat voittonsa hän hiihti valkoinen villapuku päällään, ja hän sai lempinimen ”Iin kärppä”.


title: Kalle Jussila (hiihtäjä)

text: Kalle Jussila hankki kuntonsa työskentelemällä uitoissa, lautturina, tukkimetsällä, maatöissä ja rakennusmiehenä. Hän metsästi varsinkin lintuja, jäniksiä ja kettuja, ja hän katsoi kumaraisen hiihtotyylinsä olleen perua juuri metsästysretkiltään. Hiihtäjänä hän nousi hitaasti Suomen huipulle. Ensimmäisessä Oulun hiihdossa vuonna 1889 hän ei vielä isänsä suksilla hiihtänyt 30 kilometrin kisaa loppuun saakka. Seuraavana vuonna hän kilpaili kotitalonsa mukaan Maalismaa-nimisenä ja sijoittui neljänneksi. Vuosina 1891 ja 1892 hän sijoittui Oulussa 23:nneksi ja kahdeksanneksi, mutta vuonna 1894 hän oli jo toinen hävittyään Edvard Kääriälle runsaat kaksi minuuttia. Vuonna 1896 hän saavutti ensimmäisen kahdesta Oulun hiihdon voitostaan hiihtämällä tiettävästi ensimmäisenä maailmassa 30 kilometriä alle kahden tunnin; voittoaika oli 1.58.12,5. Toisen kerran hän voitti Oulussa vuonna 1902, jolloin kilpailtiin ensi kerran metsämaastossa tasamaan sijasta. Jussilan katsottiin olevan vahvimmillaan murtomaaladuilla vaikka hän saavutti useita voittoja myös tasamaastossa. Kilpailuissa 60 kilometriä oli hänelle liian pitkä matka, vaikka hän hiihti pidempiäkin taipaleita kauppareissuillaan ja saapumalla vieraille kilpailupaikkakunnille kotoaan hiihtäen, ja yritys kilpailla Oulussa tuolla pidemmällä matkalla päättyi keskeytykseen.


title: Kalle Jussila (hiihtäjä)

text: Monet voitoistaan Jussila saavutti ylivoimaisella erolla, mutta Kemissä vuonna 1900 hän joutui tiukoille Antti Aholan ja Juho Ritolan kanssa. Jussila joutui yhteislähtökilpailussa avaamaan tukkoista latua menomatkalla eikä paluumatkalla päästänyt enää takana sinnitelleitä kilpakumppaneita hetkeksikään ohitseen. Jussila voitti jälleen uudella ennätysajalla 1.55.20, josta Ahola jäi vain kaksi ja Ritola viisi sekuntia. Kemin kisajärjestäjät yrittivät suurella rahapanoksella haastaa ruotsalaisia, jotka olivat ansiottomasti mainostaneet sikäläisen Forsbergin Bodenissa hiihtämää aikaa 2.12.55 maailmanennätykseksi, kilpailemaan Jussilaa vastaan mutta nämä eivät ottaneet haastetta vastaan.


title: Kalle Jussila (hiihtäjä)

text: Vuonna 1901 Jussila pääsi kilpailemaan ruotsalaisia vastaan ensimmäisissä Pohjoismaisissa kisoissa Tukholmassa. Latu oli Jussilalle sopivaa murtomaata mutta kilpailutapa hänen vähemmän arvostamansa väliaikalähtö. Jussila lähti 30 kilometrin kilpailuun numerolla 78 eikä aivan hiihtänyt kiinni kymmenen minuuttia aiemmin lähtenyttä norjalaisten suurinta toivoa Paul Braathenia. Jussilan loppuaika oli 2.09.13 ja Braathen sijoittui toiseksi lähes kahdeksan minuuttia hävinneenä. Kolmanneksi sijoittunut Oskari Räsänen hävisi Jussilalle yli 15,5 minuuttia. Vuonna 1905 kilpailtiin toisissa Pohjoismaisissa kisoissa Östersundissa, jonne kisat siirrettiin Tukholmaa vaivanneen lumipulan vuoksi. Östersundissakin oli suojakeli, joka viimeisenä kilpailua edeltäneenä yönä muuttui pakkaseksi. Jussila lähti kilpailuun numerolla 87, hiihti ruotsalaislehtien sanoin ”kuin Lapin noita” ja voitti loppuajallaan 2.21.39 toiseksi sijoittunutta Ruotsin Bergmania yli 14 minuuttia ja kolmanneksi sijoittunutta Konsta Vesaa lähes 17 minuuttia. Samana vuonna Jussila sijoittui vielä Oulun hiihdossa toiseksi ja lopetti sitten hiihtouransa.


title: Kalle Jussila (hiihtäjä)

text: Luonteeltaan harvapuheinen ja pituudeltaan 169-senttinen Kalle Jussila jäi ensimmäisestä, viisilapsisesta avioliitostaan leskeksi ja avioitui uudelleen syksyllä 1905. Hänellä oli yhteensä 11 poikaa, joista esikoinen Johan kaatui sisällissodassa, ja neljä tytärtä. Hänen veljensä Heikki Jussila oli myös hiihtäjä, joka ei menestynyt kilpailuissa Kallen tavoin.


title: Lauri Wilskman

text: Lauri Wilskman (14. toukokuuta 1887 Viipuri – 25. marraskuuta 1937 Nurmijärvi) oli suomalainen yleisurheilija ja metsänhoitaja.


title: Lauri Wilskman

text: Wilskmanin vanhemmat olivat hovioikeudenenuvos Oscar Waldemar Wilskman ja Hanna Augusta Svahn ja puoliso vuodesta 1916 Ilme Seppälä (Helenius). "Suomen urheilun isäksi" tituleerattu Ivar Wilskman oli hänen isänsä serkku. Wilskman tuli ylioppilaaksi Viipurin vanhasta yhteiskoulusta 1907 ja suoritti metsänhoitotutkinnon 1911, jolloin hänestä tuli myös metsäkonduktööri. Wilskman työskenteli sekä maanviljelysseurojen palveluksessa että toimi metsätarkastajana ja muun muassa Saimaan kanavan metsänhoitajana. Vuodesta 1928 alkaen hän hoiti omistamaansa Viipurin Metsätoimistoa aina kuolemaansa saakka.


title: Lauri Wilskman

text: Wilskman sijoittui Lontoon 1908 olympialaisten korkeushypyssä 17:nneksi tuloksella 171 cm sekä karsiutui niin tavallisen kuin antiikin tyylinkin kiekonheiton loppukilpailusta. Hän saavutti korkeushypyssä SM-hopeaa vuonna 1909 ja sijoittui SM-kisoissa neljänneksi vuonna 1911. Hänen ennätyksensä korkeushypyssä oli 174 cm vuodelta 1908 ja kiekonheitossa 40,24 m vuodelta 1915.


title: Lauri Wilskman

text: Seuratasolla Wilskman edusti Viipurin Reipasta ja Viipurin Akateemisia Urheilijoita, joista jälkimmäisen perustajajäsen hän oli.


title: Jarl Jakobsson

text: Jarl Gustaf Anian Jakobsson (11. toukokuuta 1880 Helsinki – 28. joulukuuta 1951 Helsinki) oli suomalainen yleisurheilija.


title: Jarl Jakobsson

text: Jakobsson osallistui Lontoon 1908 olympialaisissa vauhdittomaan pituushyppyyn sekä perinteisen ja vapaan tyylin keihäänheittoon mutta ei selviytynyt loppukilpailuihin. Vuonna 1906 hän saavutti keihäänheitossa molempien käsien yhteistuloksen epävirallisen maailmanennätyksen 91,41 m. Vauhdittomassa pituudessa hän teki Suomen ennätyksen 286,5 cm vuonna 1907.


title: Jarl Jakobsson

text: Jarl Jakobssonin veli Evert Jakobsson osallistui myös Lontoon olympialaisiin. Hänen serkkunsa on taitoluistelun olympiavoittaja Walter Jakobsson.


title: Evert Jakobsson

text: Evert Brynolf Jakobsson (16. helmikuuta 1886 Helsinki – 16. heinäkuuta 1960 Helsinki) oli suomalainen juristi ja yleisurheilija.


title: Evert Jakobsson

text: Jakobsson sijoittui Lontoon 1908 olympialaisissa perinteisen tyylin keihäänheitossa kahdeksanneksi ja karsiutui vapaan tyylin keihäänheiton loppukilpailusta. Vuonna 1906 hän saavutti keihäänheitossa kahdesti molempien käsien yhteistuloksen epävirallisen maailmanennätyksen, 96,55 ja 98,47 m. Paremman käden heiton tulokseksi Jakobsson sai 57,42 m. Jakobssonin tulokset perustuivat parannukseen, jonka hän yhdessä Jarl-veljensä kanssa oli tehnyt keihääseen: sen narupunoksen alle oli sijoitettu kaksi jäykkää nuoranpätkää, joiden päät ulkonivat punoksen alta ja mahdollistivat paremman otteen keihäästä. Menetelmä kiellettiin vuonna 1906. Paremman käden keihäänheiton sääntöjenmukainen maailmanennätys vuonna 1906 oli ruotsalaisen Eric Lemmingin 53,79 m. Seuratasolla Jakobsson edusti Helsingin Reipasta.


title: Evert Jakobsson

text: Evert Jakobsson oli varatuomari ja hän toimi johtotehtävissä vakuutusalalla, muun muassa Vakuutusyhtiö Tarmon toimitusjohtajana. Jakobsson osallistui kunnallispolitiikkaan Haagan kauppalassa; hän oli kauppalanjohtajana 1922–1923.


title: Evert Jakobsson

text: Evert Jakobssonin serkku oli taitoluistelun olympiavoittaja Walter Jakobsson. Teatterinjohtaja ja ohjaaja Jack Witikka oli hänen poikansa.


title: Evert Jakobsson

text: Evert Jakobssonin veli Jarl Jakobsson heitti myös keihästä ja osallistui Lontoon olympialaisiin.


title: Fredrik Svanström

text: Aadolf Fredrik Svanström (3. joulukuuta 1885 Parainen – 17. huhtikuuta 1959 Helsinki) oli suomalainen yleisurheilija, joka kilpaili keskimatkojen juoksuissa.


title: Fredrik Svanström

text: Svanström osallistui Lontoon 1908 olympialaisissa 800 metrin ja 1 500 metrin juoksuihin mutta karsiutui molempien alkuerissä. Vuonna 1907 hän voitti 1 500 metrillä Suomen mestaruuden ajalla 4.29,0 ja juoksi samana vuonna Suomen ennätyksen 4.22,0, joka pysyi voimassa vuoteen 1909, jolloin Adolf Manninen rikkoi sen. Seuratasolla hän edusti Helsingin Unitasta ja Turun Urheiluliittoa.


title: Fredrik Svanström

text: Svanström valmistui eläinlääkäriksi Hannoverissa, Saksassa vuonna 1911.


title: David Ospina

text: David Ospina Ramírez (s. 31. elokuuta 1988 Medellín, Kolumbia) on kolumbialainen jalkapallomaalivahti. Hän edustaa englantilaista Arsenalia.


title: David Ospina

text: Ospina on Atlético Nacionalin kasvatti, jonka edustusjoukkueeseen hän nousi 17-vuotiaana. Ospina pelasi joukkueessa kolme kautta, joiden aikana hän voitti kaksi pääsarjamestaruutta. Vuonna 2008 hän siirtyi kahdella miljoonalla eurolla ranskalaisseura Niceen ja edelleen vuonna 2014 Arsenaliin.


title: Dickson Agyeman

text: Dickson Agyeman (s. 14. syyskuuta 1985 Antwerp) on belgialainen jalkapalloilija. Hän on pelipaikaltaan puolustava keskikenttäpelaaja.


title: Dickson Agyeman

text: Agyeman pelasi kotimaassaan K. Berchem Sportissa vuodesta 1995 vuoteen 1999. Vuonna 1999 hän siirtyi KFC Germinal Beerschotiin, jossa hän pelasi vuoteen 2007. Kesällä 2007 Agyeman siirtyi kaksivuotisella sopimuksella Hollannin toiseksi korkeimmalle sarjatasolle Jupiter Leagueen FC Eindhoveniin. Hän pelasi kesällä 2009 Belgiaan ja siirtyi RAEC Monsiin .


title: Dickson Agyeman

text: Helmikuussa 2011 Agyeman teki kaksivuotisen sopimuksen Veikkausliiga-seura FF Jaron kanssa.. Syyskuussa 2012 Agyeman siirtyi FF Jarosta TPS:aan loppukauden kattavalla sopimuksella .


title: Dickson Agyeman

text: Agyemanilla on ghanalaisia sukujuuria ja hänellä on ghanalainen äiti ja afroamerikkalainen isä, jolla on nigerialaisia sukujuuria. Hän on täten edustuskelpoinen Belgialle, Ghanalle ja Nigerialle.


Rarotongan roomalaiskatolinen hiippakunta on katolinen hiippakunta Cookinsaarilla. Se toimii Suvan roomalaiskatolisen arkkihiippakunnan alaisuudessa. Siitä tuli Cook e Mnihiki:n apostolinen prefektuuri vuonna 1922 (vaihtaen vuonna 1926 nimensä Cookinsaarten apostoliseksi prefektuuriksi), Cookinsaarten apostolinen vikariaatti vuonna 1948 ja Rarotongan hiippakunta vuonna 1966.


title: Rarotongan roomalaiskatolinen hiippakunta

text: Vuonna 2004 Cookinsaarilla oli 2519 katolilaista ja he muodostivat väestöstä 16,8%. Seurakuntia oli 15.


title: Serhi Špak

text: Serhi Fedorovytš Špak (, s. 1. tammikuuta 1984 Lutsk, Ukrainan SNT, Neuvostoliitto) on entinen ukrainalainen jalkapalloilija. Hän oli pelipaikaltaan vasen laitapuolustaja.


title: Serhi Špak

text: Špak edusti kotimaassaan Volyn Lutskia vuodesta 2004 vuoteen 2005. Hän siirtyi tämän jälkeen puolalaiseen Chełmianka Chełmiin. Špak on pelannut kotimaassaan myös FK Mykolajivissä, Desnassa, Energetikissä ja TsSKA Kiovassa. Tammikuussa 2011 Špak siirtyi kauden 2011 kattavalla sopimuksella Suomen Veikkausliigassa pelaavaan FF Jaroon.


title: James Ward

text: James Ward (s. 9. helmikuuta 1987 Lontoo) on englantilainen tennispelaaja. Parhaimmillaan hän on ollut ATP-listan sijalla 89 heinäkuussa 2015.


title: James Ward

text: Grand Slam -turnauksen pääsarjassa Ward pelasi ensimmäisen kerran Wimbledonissa 2009, jossa hän hävisi ensimmäisellä kierroksella Fernando Verdascolle suoraan kolmessa erässä.


title: James Ward

text: Ward on voittanut urallaan kaksi ATP-haastajaturnausta. Ensimmäinen voitto tuli Sarasotassa, Floridassa toukokuussa 2009, kun hän voitti loppuottelussa Carsten Ballin. Toisen turnausvoittonsa hän otti elokuussa 2011 voittamalla Vancouverin loppuottelussa Robby Gineprin.


title: James Ward

text: Vuonna 2009 Ward pelasi Britannian Davis Cup -karsinnoissa maanmiestään, Chris Eatonia vastaan epävirallisen kaikkien aikojen pisimmän ammattilaistennisottelun. Ottelu kesti kuusi tuntia ja 40 minuuttia. Eaton voitti ottelun lopulta 6–3, 6–7, 7–2, 2–6, 21–19. Nykyään pisin ottelu on kuitenkin John Isnerin ja Nicolas Mahut'n välinen ottelu Wimbledonin tennisturnauksessa 2010, joka kesti 11 tuntia ja viisi minuuttia.


title: James Ward

text: Vuonna 2010 Ward eteni puolivälieriin Eastbournen ATP-turnauksessa voitettuaan Feliciano Lópezin ja Rainer Schüttlerin. Puolivälierissä hän hävisi Aleksandr Dolgopoloville. Kesäkuussa 2011 maailmanlistan sijalla 216 ollut Ward selviytyi puolivälieriin AEGON Championships -turnauksessa voitettuaan toisella kierroksella neljänneksi sijoitetun Stanislas Wawrinkan ja kolmannella kierroksella turnauksen hallitsevan mestarin, Sam Querreyn luvuin 3–6, 6–3, 6–4. Puolivälierissä hän voitti maailmanlistan sijalla 54 olleen Adrian Mannarinon luvuin 6–2, 6–7(14), 6–4. Myös toisen brittiläisen, Andy Murrayn päästessä välieriin, tämä oli ensimmäinen kerta vuonna 1968 alkaneella avoimella aikakaudella, kun Queensissa kaksi brittiläistä pelaajaa selviytyi välieriin. Välierissä Ward hävisi Jo-Wilfried Tsongalle luvuin 6–3, 7–6(6). Wimbledonissa Ward hävisi ensimmäisellä kierroksella Michaël Llodralle luvuin 3–6, 6–7(4), 3–6.


title: Heartbreaker (vuoden 2010 elokuva)

text: Heartbreaker () on vuonna 2010 ensi-iltansa saanut ranskalainen romanttinen komediaelokuva, jonka pääosassa näyttelevät Romain Duris, Vanessa Paradis, Julie Ferrier ja Andrew Lincoln. Elokuvassa varakas isä (Jacques Frantz) haluaa estää tyttärensä Julietten (Paradis) avioliiton englantilaisen Jonathanin (Andrew Lincoln) kanssa, ja palkkaakin tätä varten ammattimaisen suhteiden rikkojan, "Heartbreakerin" (Duris).Victoria Silvstedt tekee elokuvassa cameoroolin naisena sinisessä Ferrarissa.


title: Heartbreaker (vuoden 2010 elokuva)

text: Julkaisun jälkeen elokuva on Ranskassa ja muilla alueilla, kuten Belgiassa ja ranskankielisellä alueella Sveitsissä, tuottanut 32,7 miljoonaa euroa.


title: Heartbreaker (vuoden 2010 elokuva)

text: Rotten Tomatoes -verkkosivusto on tilastoinut elokuvan saaman keskiarvon tasolle 6,7/10 siten, että 69 % kaikkiaan 74 listatusta arvostelusta on pitänyt elokuvasta.


title: Heartbreaker (vuoden 2010 elokuva)

text: Elokuvan menestyksestä Ranskassa johtuen Working Title Films on ilmoittanut hankkineensa oikeudet elokuvan yhdysvaltalaiseen uudelleenohjaukseen.


title: Juho Halme

text: Johan Waldemar ”Juho” Halme (alk. Eliasson, 24. toukokuuta 1888 Helsinki – 1. helmikuuta 1918 Helsinki) oli suomalainen yleisurheilija ja toimittaja. Punaiset teloittivat hänet muutama päivä Suomen sisällissodan alkamisen jälkeen.


title: Juho Halme

text: Halme osallistui kilpailijana kaksiin olympialaisiin. Lontoossa 1908 hän sijoittui keihäänheitossa kuudenneksi. Tukholmassa 1912 hän sijoittui paremman käden keihäänheitossa neljänneksi tuloksella 54,65, molempien käsien keihäänheiton yhteistuloksessa yhdeksänneksi yhteistuloksella 88,54 (54,90 + 33,64) ja kolmiloikassa 11:nneksi tuloksella 13,79. Vuonna 1913 hän ylitti kaikkien aikojen toisena suomalaisena paremman käden keihäänheitossa 60 metrin rajan (ensimmäinen oli Julius Saaristo).


title: Juho Halme

text: Seuratasolla Halme edusti Iisalmen Visaa, Helsingin Reipasta ja Helsingin Kisa-Veikkoja. Hän voitti yhteensä kuusi Suomen-mestaruutta kolmiloikassa, pituushypyssä, keihäänheitossa ja viisiottelussa vuosina 1907–1917.


title: Juho Halme

text: Halme teki vuonna 1912 kolmiloikan Suomen-ennätyksen 13,95, joka paransi Juho Soinin ennätystä neljällä senttimetrillä. Jukka Rangell rikkoi ennätyksen vielä samana vuonna.


title: Juho Halme

text: Halme oli Helsingin Kisa-Veikkojen ensimmäinen puheenjohtaja vuosina 1909–1918. Hän oli "Suomen Urheilulehden" toimitussihteeri vuosina 1912–1917 ja "Urheilukalenterin" toimittaja vuosina 1913–1918. Vuonna 1917 julkaistiin hänen kirjoittamansa kirja "Suomalaiset urheiluseurat".


title: Juho Halme

text: Punaiset vangitsivat Halmeen Helsingissä 31.1.1918, ja hän kuoli helmikuun puolella ampumahaavoihin, jotka oli saanut edellisiltana Nikolainkirkon portailla. Ampuminen oli kosto siitä, että Urheiluaitan varastosta oli jaettu jalkineita ja vaatteita suojeluskuntalaisille, jotka pakenivat vallankumouksen takia kaupungista.


title: Juho Halme

text: Juho Halmeen veli oli urheilutoimittaja ja keilailun MM-kisaedustaja Yrjö Halme.


title: Mercedes-AMG

text: Mercedes-AMG GmbH tai AMG (Aufrecht Melcher Großaspach) on saksalaisen Mercedes-Benzin tytäryhtiö, jonka toimialaa on Mercedeksen valmistamien autojen jatkokehitys ja muokkaaminen. AMG-malleille on tyypillistä alkuperäismalleja aggressiivisempi ulkonäkö, parempi suorituskyky ja hallittavuus.


title: Mercedes-AMG

text: AMG:n perustivat vuonna 1967 entiset Mercedes-insinöörit Hans Werner Aufrecht ja Erhard Melcher. Nimi AMG tuli sanoista Aufrecht, Melcher ja Großaspach, Aufrechtin syntymäpaikan mukaan. Yhtiö toimi aluksi Burgstettenissa, mutta muutti 1976 Affalterbachiin. Kilpamoottorien valmistus jäi kuitenkin Burgstetteniin. Samalla Melcher luopui osakkuudestaan yhtiössä, mutta jäi kuitenkin työntekijäksi Burgstettenin toimipisteeseen.


title: Mercedes-AMG

text: Vuonna 1990 AMG oli jo arvostettu virityspaja ja se allekirjoitti Daimler-Benzin kanssa yhteistyösopimuksen. AMG:n pääseminen Mercedeksen laajan jälleenmyyntiverkoston piiriin johti AMG:n omien mallien sarjavalmistukseen. Ensimmäinen tällainen malli oli Mercedes-Benz C36 AMG vuonna 1993.


title: Mercedes-AMG

text: 1. tammikuuta 1999 silloinen DaimlerChrysler hankki 51 prosentin omistuksen AMG:stä ja sen nimeksi tuli Mercedes-AMG GmbH. Kilpamoottorien valmistus jatkui Burstettenissä HWA-nimen alla, mikä myös on Aufrechtin perustama. 1. tammikuuta 2005 Aufrecht myi loputkin AMG:n osakkeistaan DaimlerChryslerille.


title: Mercedes-AMG

text: AMG aloitti kehittämällä ja testaamalla kilpamoottoreita. Yhtiön toimiala laajeni Mercedes-autojen muokkaamiseen.


title: Mercedes-AMG

text: Aluksi AMG valmisti päivitys- ja tarvikepaketteja Mercedes-Benz-malleihin R107, C107, W116, W123, W124, W126, R129 ja W201.


title: Mercedes-AMG

text: 1980-luvun alkupuoliskolla AMG tarjosi myös erilaisia virityspaketteja moottoreihin, kevytmetallivanteita sekä ulkonäköä parantavia osia. Tyypillinen AMG:n toimittama virityspaketti sisälsi moottorin iskutilavuuden kasvattamisen, uudet nokka-akselit, ilmansaannin parantamisen sekä kevyemmän venttiilikoneiston. Juuri tuotantoon tullut DOHC 32V oli AMG:n tuolloinen taidonnäyte. Jopa harvinaisen Getragin 5-vaihteisen manuaalilaatikon pystyi tilaamaan AMG:ltä, tätä ennen Mercedekseltä oli manuaalivaihteiston saanut V8-moottorin yhteyteen 1970-luvun alussa.


title: Mercedes-AMG

text: AMG:n tuohon aikaan tarjoamat vanteet olivat joko 15 tuuman tai 16 tuuman ATS AMG Five Spoke Road Wheelsit. Yleensä vanteet asennettiin yhdessä AMG:n jousituspakettien yhteydessä, mihin kuului usein madalletut sekä jäykemmät jouset ja iskunvaimentimet.


title: Mercedes-AMG

text: Suosittuja olivat myös AMG-korisarjat. Niitä oli erilaisia aina hillityistä etuspoilereista koko auton levityssarjoihin. Muita tilattavissa olevia varusteita olivat muun muassa Recaro-penkki, pienempikehäinen ratti, työkalusarja, "chrome delete option", missä kaikki auton kromiosat maalattiin (yleensä mustaksi), jääkaappi, parempi äänentoistojärjestelmä sekä yksilöllinen verhoilu.


title: Mercedes-AMG

text: W124-malliin perustuneen Mercedes-Benz 300E AMG ”Hammerin” esittely vuonna 1986 toi AMG:lle mainetta maailman nopeimman henkilöauton valmistajana. Hammerissa oli 5,6-litrainen V8-moottori, joka oli teholtaan 360 hv. Auton sanottiin olevan nopeampi kiihdyttäessä 100–200 km/h kuin Lamborghini Countach. Myöhemmissä vuosimalleissa tehoa oli vielä enemmän ja niihin sai tilata 17" AMG Aero 1 Hammer -vanteet.


title: Mercedes-AMG

text: 1990-luvulla AMG esitteli lukuisia uusia malleja sekä tehokkaampia moottoreita. AMG teki myös yhteistyötä italialaisen Paganin kanssa, valmistaen moottorit tämän Zonda-malliin. Samaa 7,3-litraista V12-moottoria käytettiin myös SL-mallissa.


title: Mercedes-AMG

text: 1990-luvulla valmistettuja malleja olivat muun muassa:2000-luvun alussa AMG keskittyi lähinnä remmiahdettuihin V6- ja V8-moottoreihin. M113-nimellä kulkenut 5,4-litrainen V8 oli käytössä kahtena eri versiona.Vuonna 2006 AMG esitteli uuden, 6,2-litraisen M156-nimisen V8-moottorin. Vuonna 2011 esittelyvuoron sai turboahdettu 5,5-litrainen V8 M157.


title: Mercedes-AMG

text: 1960-luvun lopussa ja 1970-luvun alussa AMG otti osaa Span 24 tunnin ajoihin sekä European Touring Car Championshipiin Mercedes-Benz 300SEL 6.3 V8 -mallilla. 1988 AMG ja Mercedes tekivät yhteistyötä ottaen osaa DTM-sarjaan. AMG valmisti myös moottoreita (M271) Formula 3 -luokkaan. Formula 1 -sarjassa turva-autona käytetään AMG:n valmistamia autoja.


title: Mercedes-AMG

text: Kaikki AMG-moottorit kootaan käsin tehtaalla Affalterbachissa. Jokaisen moottorin päällä on sen valmistaneen henkilön allekirjoitus.


title: Mercedes-AMG

text: AMG:n itsekehittämä M156 on korvannut M113 AMG:n "yleismoottorina". C63 AMG:ssä sen teho on 451 hv, muissa malleissa 518 hv.


title: Mercedes-AMG

text: M156:tta käyttävät mallit:


title: Mercedes-AMG

text: M156:n yhteydessä käytetään 7G-Tronic-automaattivaihteistoa, tosin SL- ja E-mallit käyttävät MCT-kaksoiskytkinvaihteistoa.


title: Mercedes-AMG

text: 2011 esitelty M157 on 5,5-litrainen suoraruiskutteinen tuplaturbo V8. Tehoa moottorissa on 544 hv, virityspaketilla se on kuitenkin nostettavissa 571 hv:aan. M157:n kanssa käytetään MCT-vaihteistoa. Erilaisesta iskutilavuudesta huolimatta myös M157:llä varustetut autot kantavat nimeä 63 AMG.


title: Mercedes-AMG

text: M157 tulee vuoden 2011 aikana käyttöön seuraaviin malleihin:


Suvan roomalaiskatolinen arkkihiippakunta on katolinen hiippakunta Fidžillä. Sen alaisuudessa ovat Rarotongan roomalaiskatolinen hiippakunta sekä Tarawan ja Naurun roomalaiskatolinen hiippakunta. Se perustettiin alun perin Fidžin saaren apostolisena apostolisena prefektuurina vuonna 1863, ja siitä tuli Fidžin saaren apostolinen vikariaatti vuonna 1887. Suvan arkkihiippakunta siitä tuli vuonna 1966.


title: Suvan roomalaiskatolinen arkkihiippakunta

text: Vuonna 2004 Fidžillä eli 87 090 katolilaista muodostaen koko väestöstä 9,1%. Seurakuntia oli tuolloin 35.


title: Gouldinvaraani

text: Gouldinvaraani ("Varanus gouldii") on Australiassa elävä varaanilaji. Se on Australian varaaneista laajimmalle levinnyt. Se on ruskean sekä keltaisen kirjava ja pienipäinen, ja sillä on tukevat jalat sekä suuret kynnet, joilla se raatelee saaliseläimiä. Gouldinvaraanin häntä on pitkä ja paksu, ja eläin voi käyttää sitä tukena noustessaan takajaloilleen puolustautuessaan saalistajia tai kilpailevia lajitovereita vastaan. Australian alkuasukkaille gouldinvaraani oli tärkeä riistaeläin, mutta nykyään se on rauhoitettu. Se elää yleensä aavikoiden ja rannikoiden läheisten alueiden maakoloissa.


Tarawan ja Naurun roomalaiskatolinen hiippakunta on katolinen hiippakunta Kiribatilla, joka toimii myös Naurussa ja on Suvan arkkihiippakunnan alaisuudessa. Se perustettiin Gilbertsaarten apostolisena vikariaattina vuonna 1897. Vuonna 1966 siitä tuli Tarawan hiippakunta, ja se vaihtoi vuonna 1978 nimensä Tarawan, Naurun ja Funafutin hiippakunnaksi. 1982 siitä tuli pelkästään Tarawan ja Naurun hiippakunta, kun Funafutista muodostettiin Funafutin Mission Sui Iuris.


title: Tarawan ja Naurun roomalaiskatolinen hiippakunta

text: Hiippakunnalla oli vuonna 2004 48 908 jäsentä 25:ssä seurakunnassa.


title: Niilinvaraani

text: Niilinvaraani ("Varanus niloticus") on Afrikassa elävä varaanilaji. Se on erittäin hyvä uimari, joka viihtyy myös puissa. Niilivaraani asuu veden lähistöillä, missä se etsii ravinnokseen pieniä selkärangattomia, kaloja, lintuja ja linnun munia. Viileämmässä ilmastossa asuvat niilivaranit vetäytyvät sään kylmetessä yhteispesään talvihorrokseen. Naaraat laskevat munansa termiittikekoihin. Tämän varaanin pituus on jopa 202 cm.


title: Niilinvaraani

text: Niilinvaraani on levinnyt vieraslajina myös Pohjois-Amerikkaan, Yhdysvaltojen kaakkoisosiin.


title: Juan Camilo Zúñiga

text: Juan Camilo Zúñiga (s. 14. joulukuuta 1985 Chigorodó, Kolumbia) on kolumbialainen jalkapalloilija. Hän edustaa italialaista Bologna FCtä ja on pelipaikaltaan oikea laitapuolustaja tai -linkki.


title: Juan Camilo Zúñiga

text: Zúñiga siirtyi kotimaansa Atlético Nacionalista vuonna 2008 italialaiseen Sienaan. 9. heinäkuuta 2009 hän teki viisivuotisen sopimuksen Napolin kanssa. Hän pelasi joukkueessa ajoittain myös vasempana laitalinkkinä, sen käyttäessä muodostelmaa 3-5-2.


title: Juan Camilo Zúñiga

text: Tammikuussa 2010 Andrea Dossenan saavuttua joukkueeseen Zúñiga menetti aloituskokoonpanopaikkansa ja on sen jälkeen pelannut laitalinkkinä myös kentän oikealla laidalla tarvittaessa.


title: Juan Camilo Zúñiga

text: Zúñiga teki ensimmäisen maalinsa Italian pääsarjassa 20. helmikuuta 2011 ottelussa Cataniaa vastaan.


title: Juan Camilo Zúñiga

text: Zúñiga teki ensiesiintymisensä Kolumbian maajoukkueessa 9. maaliskuuta 2005 ottelussa Yhdysvaltoja vastaan.


title: Juan Camilo Zúñiga

text: 6. kesäkuuta 2011 Kolumbian päävalmentaja Hernán Darío Gómez valitsi Zúñigan vuoden 2011 Copa Américaan osallistuvaan joukkueeseen.


title: Cedric Maxwell

text: Cedric Bryan Maxwell (s. 21. marraskuuta 1955 Kinston) on yhdysvaltalainen entinen koripalloilija.


title: Cedric Maxwell

text: Maxwell pelasi yliopistokoripalloa Charlottessa vuosina 1973–1977. Hän osallistui NBA:n vuoden varaustilaisuuteen, jossa Boston Celtics varasi hänet kahdentenatoista pelaajana. Tilastojen valossa hänen paras kautensa oli kausi 1978–1979, jolloin hän teki 19,0 pistettä ja otti 9,9 levypalloa ottelua kohden. Ensimmäisen NBA-mestaruutensa Maxwell voitti kaudella 1980–1981, jolloin hänet valittiin myös finaalien arvokkaimmaksi pelaajaksi. Seuraavan kerran Maxwell voitti mestaruuden kaudella 1983–1984. Hän edusti Bostonia vuoteen 1985 asti, jonka jälkeen hänet kaupattiin Los Angeles Clippersille vaihdossa Bill Waltoniin ja ykköskierroksen varaukseen. Maxwell pelasi Clippersissa puolitoista kautta, jonka jälkeen hänet myytiin Houston Rocketsille, jossa hän vietti yhden kauden. Lokakuussa 1988 hänen pelioikeutensa myytiin Washington Bulletsille, mutta hän ei koskaan edustanut seuraa.


title: The Resident

text: The Resident on yhdysvaltalainen kauhuelokuva, jonka on ohjannut Antti J. Jokinen ja jonka pääosassa näyttelevät Hilary Swank, Jeffrey Dean Morgan ja Christopher Lee.


title: The Resident

text: Hilary Swank otti itse yhteyttä tekijöihin etsiskeltyään produktioksi pienimuotoista psykologista ja eroottista trilleriä. Ohjaaja Jokinen kertoo joutuneensa "hieman suostuttelemaan" Christopher Leeta independent-tyyppisen tuotantoon, jossa useimmat joutuivat tinkimään palkastaan.


title: The Resident

text: Elokuva kuvattiin New Yorkin kaupungissa sekä New Mexicon osavaltiossa Yhdysvalloissa toukokuun ja heinäkuun välillä vuonna 2009.


title: The Resident

text: Elokuvassa aviomiehestään eronnut tohtori Juliet (Swank) on aloittamassa uutta elämäänsä Brooklynissä upeassa talossa. Talossa alkaa kuitenkin tapahtua outoja ja hän alkaa uskoa, ettei ole talossa yksin.


title: The Resident

text: Elokuva julkaistiin Yhdysvalloissa suoraan DVD:lle 29. maaliskuuta. Se julkaistiin kuitenkin joissain maissa elokuvateattereissa, kuten Isossa-Britanniassa 11. maaliskuuta 2011, Alankomaissa 7. huhtikuuta 2011 ja Suomessa 26. kesäkuuta 2011.


title: 950 Ahrensa

text: 950 Ahrensa on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1921. Pikkuplaneetan nimi tulee löytäjän ystäväperheen (Ahrens) mukaan. Ennen nimeämistään asteroidi tunnettiin tunnuksella 1921 JP. Ahrensan läpimitta on vain noin 15 kilometriä. Sen pyörähdysaika on hyvin pitkä, jopa 202 tuntia.


title: PSPP

text: PSPP on tilastotieteelliseen analyysiin suunniteltu vapaa ohjelmisto, joka toimii lähes kaikissa käyttöjärjestelmissä. Se on käytännössä samanlainen kuin SPSS muutamin poikkeuksin. Ohjelmassa ei ole muuttujien määrässä rajoituksia, eikä siihen tarvitse hankkia lisäosia, vaan siinä on kaikki valmiina.


title: Mohabbatein

text: Mohabbatein (, , ) on intialainen Bollywood-elokuva vuodelta 2000. Sen on ohjannut Aditya Chopra ja tuottanut hänen isänsä Yash Chopra. "Mohabbatein" oli vuoden toiseksi menestynein Bollywood-elokuva. Elokuva voitti neljä Filmfare Awards -palkintoa.


title: Apua, olen muuttunut naiseksi

text: Apua, olen muuttunut naiseksi () on vuoden 1991 komediaelokuva, jonka on käsikirjoittanut ja ohjannut Blake Edwards. Elokuva kertoo Stevenistä (Perry King), jonka rakastajat murhaavat. Jotta Steven pääsisi taivaaseen, jonkun naisen on pidettävä hänestä sellaisena kuin hän on. Paholainen (Bruce Payne) kuitenkin ehdottaa, että Steven muutetaan naiseksi.


title: Paul Laus

text: Paul Laus (s. 26. syyskuuta 1970 Beamsville, Ontario, Kanada) on kanadalainen entinen jääkiekkoilija. Hän oli pelipaikaltaan pääasiassa puolustaja, mutta pelasi myös laitahyökkääjänä.


title: Paul Laus

text: Laus pelasi ennen ammattilaisuraansa vuodet 1987–1990 juniorisarja OHL:ssä, yhden kauden Hamilton Steelhawksissa ja kaksi kautta Niagara Falls Thunderissa. Pittsburgh Penguins varasi hänet NHL:ään numerolla 37 toisella kierroksella, mutta hän ei lopulta edustanut seuraa yhdessäkään NHL:n runkosarja- tai pudotuspeliottelussa. Hän aloitti ammattilaisuransa vuonna 1990 ja pelasi ensimmäisellä kaudellaan kolmessa eri seurassa, IHL:n Albany Choppersissa ja Muskegon Lumberjacksissä sekä ECHL:n Knoxville Cherokeesissä. Kauden 1991–1992 hän pelasi kokonaan Muskegon Lumberjacksissä ja kauden 1992–1993 Cleveland Lumberjacksissä.


title: Paul Laus

text: Lausin NHL-pelaajaoikeudet siirtyivät kesäkuussa 1993 tulokasseura Florida Panthersille laajennusvaraustilaisuuden kautta, minkä jälkeen hän onnistui vakiinnuttamaan paikkansa NHL:ssä. Hän edusti Florida Panthersia koko yhdeksänvuotisen NHL-uransa, kaudesta kauteen . Hän oli kovaa työtä tekevä ja taklaava pelaaja, ja osallistui urallaan myös lukuisiin jääkiekkotappeluihin. Hän sijoittui kausina ja NHL:n jäähytilaston viiden kärkeen ja yhteensä hänelle kertyi liigassa 1 702 jäähyminuuttia, mikä on Florida Panthersin seuraennätys. Hänet tunnettiin myös johtajuudestaan. Hän toimikin kaudella 2001–2002 Panthersin kapteenina yhdessä Pavel Buren kanssa.


title: Paul Laus

text: Lausin ura päättyi loukkaantumiseen, tammikuussa 2002 saatuun rannevammaan, jonka vuoksi hän oli sivussa loppukauden 2001–2002 sekä koko kauden . Aiemmin hän oli ollut jo kaudella sivussa valtaosan otteluista, tuolla kertaa tyrävammasta ja -leikkauksesta toipumisen vuoksi. Laus ilmoitti pelaajauransa päättymisestä syksyllä 2003. Hän pelasi NHL-urallaan yhteensä 530 runkosarjaottelua, joissa teki 72 tehopistettä, 14 maalia ja 58 syöttöpistettä, ja 30 pudotuspeliottelua, joissa teki yhdeksän tehopistettä, kaksi maalia ja seitsemän syöttöpistettä. Hän pelasi NHL:n pudotuspeleissä kolmena kautena, kausina , 1996–1997 ja . Kohokohtana näistä on vuosi 1996, jolloin Panthers pelasi Stanley Cupin loppuotteluissa, häviten kuitenkin mestaruuden Colorado Avalanchelle. Laus pelasi tuona pudotuspelikeväänä 21 ottelua, joissa hän teki kahdeksan tehopistettä, kaksi maalia ja kuusi syöttöpistettä.


title: Paul Laus

text: Pelaajauransa jälkeen Laus on muun muassa työskennellyt perheyrityksessään Ontarion provinssissa ja valmentanut poikansa jääkiekkojoukkuetta. Hänellä on kolme lasta, tyttäret Lexie ja Kylie sekä poika Nick.


title: Switch

text: Switch voi tarkoittaa esimerkiksi:


title: Free Culture

text: Free Culture: How Big Media Uses Technology and the Law to Lock Down Culture and Control Creativity on oikeustieteen professorin Lawrence Lessigin vuonna 2004 julkaisema teos. Teos on julkaistu internetissä Creative Commons -lisenssin alaisena.


title: Free Culture

text: Teoksen esipuheessa Lessig vertaa julkaisuaan aiempaan teokseensa "Code and Other Laws of Cyberspace", jonka mukaan ohjelmistoilla on samanlainen vaikutus toimintaan kuin lainsäädännöllä. "Free Culturen" viesti poikkeaa tästä, ja teos käsittelee internetin aiheuttamien muutosten vaikutusta. Lessig analysoi tekijänoikeuden loukkausten, omaisuuden ja immateriaalioikeuksien yhteensovittamista.


title: Yhdysvaltain presidentinvaalit 1940

text: Yhdysvaltain presidentinvaalit 1940 järjestettiin 5. marraskuuta toisen maailmansodan varjossa. Istuva presidentti, demokraattien Franklin D. Roosevelt, valittiin kolmannelle kaudelle. Hänen vastaehdokkaansa oli musta hevonen, republikaanien Wendell Willkie. Kolmannelle kaudelle lähtemisestä heräsi julkista keskustelua, koska perinteenä oli ollut kaksi kautta.


Funafutin roomalaiskatolinen Mission Sui Iuris on katolinen hiippakunta Tuvalussa Funafutissa, ja se toimii Samoa-Apian arkkihiippakunnan alaisuudessa. Se perustettiin vuonna 1982 jakamalla Tarawan, Naurun ja Funafutin hiippakunta Tarawan ja Naurun hiippakunnaksi ja Funafutin Mission Sui Iurikseksi.


title: Funafutin roomalaiskatolinen Mission Sui Iuris

text: Hiippakunnassa on vain yksi seurakunta, jolla oli vuonna 2004 vain 122 jäsentä.


title: Bosnian serbiarmeija

text: Serbitasavallan armeija eli Bosnian serbiarmeija (BSA) (, ) oli vuosina 1992–2006 toiminut Bosnian serbitasavallan armeija. Vuonna 2003 armeijan integrointi Bosnia ja Hertsegovinan (BiH) armeijaan aloitettiin. Vuonna 2005 BiH osallistui Yhdysvaltain johtamaan Irak-liittoumaan kroaattien, bosniakkien ja serbien täysin yhteisellä sotilasosastolla. Serbiarmeija yhdistettiin kokonaan Bosnia-Hertsegovinan liittotasavallan puolustusministeriön alaiseen Bosnian-Hertsegovinan armeijaan 6. kesäkuuta 2006.


title: Bosnian serbiarmeija

text: Bosnian serbiarmeija tunnetaan osallistumisestaan Bosnian sotaan vuosina 1992–1995, jolloin se taisteli Bosnian kroaattiarmeijaa (HVO) ja bosniakkien Bosnia-Hertsegovinan armeijaa ("Armija BiH") vastaan. Jugoslavia-tuomioistuin (ICTY) on katsonut armeijan ja sen upseeriston osallistuneen sotarikoksiin ja kansanmurhan toteuttamiseen sodan aikana. Armeijan komentajana toimi kenraalieversti Ratko Mladić, joka oli pitkään ICTY:n etsintäkuuluttama ennen kuin hänet pidätettiin toukokuussa 2011.


title: Bosnian serbiarmeija

text: Vuosina 1991–1992 Jugoslavian kansanarmeija (JNA) oli taistellut sloveeneja ja kroaatteja vastaan palauttaakseen itsenäistyneet osavaltiot, Slovenian ja Kroatian, takaisin Jugoslavian sosialistisen liittovaltion yhteyteen. Syyskuussa 1991 Makedonia irtautui rauhanomaisesti kansanäänestyksen myötä Jugoslaviasta. Vuoden 1991 lopulla jäsenmaita olivat enää Serbia, Montenegro ja Bosnia-Hertsegovina liittovaltiota johtaessa serbi Slobodan Milošević. Bosniakit ja kroaatit eivät halunneet jäädä serbijohtoisen liittovaltion yhteyteen osavaltion ajautuessa muutenkin yhä selvemmin kohti sisällissotaa. Bosnian serbit julistivat alueensa itsenäiseksi Bosnia-Hertsegovinan serbitasavallaksi 9. tammikuuta 1992. Myöhemmin saman vuoden elokuussa nimi vaihtui lyhyesti Serbitasavallaksi ("Republika Srpska").


title: Bosnian serbiarmeija

text: Helmi-maaliskuussa 1992 Bosniassa järjestettiin serbien boikotoima kansanäänestys itsenäisyydestä. Äänestysprosentti oli 63,4 ja äänestäneisä 99,7 prosenttia anto tukensa itsenäisyydelle. Bosniakkien johdolla Bosnia-Hertsegovina julistautui itsenäiseksi 1. maaliskuuta 1992. Tilanteen eskaloituessa entisestään yhä tihenevien väkivaltaisuuksien myötä avoin sota puhkesi 6. huhtikuuta 1992 Sarajevossa. Jugoslavian kansanarmeija valtasi nopeasti noin kuukauden aikana 70 prosenttia Bosnia-Hertsegovinan maa-alueesta.


title: Bosnian serbiarmeija

text: Kansainvälinen yhteisö tunnusti Bosnia-Hertsegovinan itsenäisyyden kuukauden kuluttua itsenäisyysjulistuksesta, mikä johti kansainväliseen painostukseen JNA:n vetäytymiseksi Bosniasta. Jugoslavian sosialistinen liittotasavalta lakkautti itsensä 27. huhtikuuta 1992 ja seuraavana päivänä Serbia ja Montenegro muodostivat Jugoslavian liittotasavallan (ns. Tynkä-Jugoslavia).


title: Bosnian serbiarmeija

text: Huhtikuussa Jugoslavian armeija oli ryhmittynyt Sarajevon ympärille ja Bosnia-Hertsegovinan hallitus vaati joukkoja vetäytymään, jolloin Milošević suostui kotiuttamaan Bosnian ei-kansalaiset, joita oli vain hyvin vähän. Lopulta Bosniassa olevat Jugoslavian kansanarmeijan joukot ilmoittivat virallisesti vetäytyvänsä maasta ja perustivat Bosnian serbiarmeijan 6. toukokuuta 1992. Joukot ja kalusto olivat samat kuin JNA:n, jonka asevarastot ja tukikohdat tulivat Bosnian serbiarmeijan käyttöön. Näin onnistuttiin muodollisesti toteuttamaan vaatimus serbijoukkojen vetäytymisestä Bosniasta. Bosnian serbiarmeijan yhteyteen liittyi myös useita esimerkiksi venäläisiä vapaaehtoisjoukkoja ja eri puolisotilaallisia ryhmiä, kuten julmuudestaan kuuluisat Skorpionit. Vahvuus oli noin 80 000 miestä.


title: Bosnian serbiarmeija

text: Bosnian serbiarmeija sulki Sarajevon saarron 56 kilometrin rintaman laajuudelta 2. toukokuuta 1992. Koska puolustajilla oli ylivoima, serbiarmeija turvautui näännytystaktiikkaan. Vapunpäivästä alkaen serbiarmeija suuntasi kaupunkiin jatkuvan tykistötulen. Tarkka-ampujien, it-aseiden, sinkojen, konekiväärien ja muiden aseiden tulitus oli myös jatkuvaa.


title: Bosnian serbiarmeija

text: Tammikuussa 1994 NATO pakotti serbiarmeijan löysäämään Sarajevon piiritystä. Samoin NATO pysäytti serbiarmeijan hyökkäyksen Goradzeen. Serbiarmeija ajautui ongelmiin loppukesästä 1994 alkaen, kun Serbia lopetti Serbitasavallan tukemisen ja sulki lopulta maiden välisen rajankin. Samaan aikaan vihollisen asemia heikentääkseen serbiarmeija kiristi Sarajevon saartoa nälänhädän partalle. Marraskuusta 1994 alkaen kroaatit etenivät ja valtasivat serbeiltä osia Bosnian Etelä-Krajinasta eli Cazin Krajinasta ("Cazinska Krajina"). Toukokuussa 1995 NATO:n ilmaiskut serbiarmeijaa vastaan kiihtyivät, kunnes ne taukosivat serbien otettua yli 200 YK-sotilasta ihmiskilviksi asemiinsa.


title: Bosnian serbiarmeija

text: Heinäkuun 1995 lopulla Kroatian armeija käynnisti Operaatio Kesä-95:n ja Bosnian serbiarmeijan joukot kukistettiin Etelä-Krajinassa. Lopulta elokuun alussa käynnistyi kroaattien ja bosniakkien suuri yhteisoperaatio Operaatio Myrsky, joka kukisti lopullisesti Krajinan serbitasavallan. Noin parisataatuhatta serbiä pakeni yli rajan Bosnian serbitasavaltaan, mutta pian kroaatit ja bosniakit etenivät Bosniassa kohti serbien hermokeskusta Banja Lukaa.


title: Bosnian serbiarmeija

text: Bosnian serbiarmeija aloitti hyökkäyksen YK:n suojeluksessa olevaan Srebrenican bosniakkienklaaviin 6. syyskuuta 1995 vallaten sen aamupäivällä 11. syyskuuta vedoten siihen, että alue ei ollut aidosti demilitarisoitu, vaan sieltä toteutettiin iskuja serbejä vastaan. Itse Ratko Mladić johti enklaavin haltuunottoa ja valtauksen toteuttivat Drinan armeijakunnan johtajat kenraali Živanović ja kenraalimajuri Radislav Krstić. Seuraavien päivien aikana Bosnian serbiarmeija toteutti Potočarissa verilöylyn teloittamalla yli 12-vuotiaat miespuoliset henkilöt. Uhreja syntyi lopulta yli 8000.1993


title: Bosnian serbiarmeija

text:
19952001
Bosnian serbiarmeijan yhteydessä toimivat myös ilmavoimat, joilla oli yhteensä 42 lentokonetta vuonna 1994. Sodan aikana ne menettivät 18 konetta.


title: Charged

text: Charged oli lappeenrantalainen thrash metal -yhtye. Yhtyeeltä ilmestyi yksi äänite "...in Vice", jonka levy-yhtiö Euros Records julkaisi vuonna 1989 Teijo Erkinharjun ja muun Peer Günt-organisaation avustuksella.


title: Peppi Pitkätossu (animaatiosarja)

text: Peppi Pitkätossu ("Pippi Longstocking") on kanadalainen animaatiosarja, joka perustuu samannimisiin lastenkirjoihin, jotka on kirjoittanut Astrid Lindgren. Televisiosarjaa tuotti yhtiöt Taurus Film ja Nelvana Limited ja sen kaksi tuotantokautta (1997–1999) esitettiin Teletoon-televisiokanavalla Kanadassa ja HBO-televisiokanavalla Yhdysvalloissa. Televisiosarjaa tuotettiin yhteensä 26 kolmenkymmenen minuutin pituista jaksoa. Sarjaa esittää YTV Kanadassa ja Qubo Yhdysvalloissa.


title: When I’m Gone

text: When I’m Gone voi tarkoittaa:


title: Evankelis-luterilainen kirkko Ruotsissa

text: Evankelis-luterilainen kirkko Ruotsissa (ruotsiksi:"Evangelisk-lutherska kyrkan i Sverige (ELKS))" on luterilainen kirkkokunta Ruotsissa.


title: Evankelis-luterilainen kirkko Ruotsissa

text: Kirkko on ensimmäinen yhä olemassaoleva luterilainen vapaakirkko Ruotsissa. Vuonna 1961 syntyi Tukholmaan St Martinin seurakunta, jonka pastorina toimi teologian tohtori Tom G. A. Hardt. Vuonna 1968 tästä seurakunnasta muotoutui Evankelis-luterilainen kirkko Ruotsissa.. Kirkko sai oikeuden vihkiä avioliittoon vuonna 1974. Hardt jatkoi johtajana. .


title: Evankelis-luterilainen kirkko Ruotsissa

text: Vuonna 1997 kirkko solmi saarnatuoliyhteyden Bengtsforsin St Petrin evankelis-luterilaiseen seurakuntaan. St Martinin seurakunnan kirkkoherra Tom G. A. Hardt kuoli 1998, jolloin kyseisen seurakunnan kirkkoherraksi valittiin St Petrin kirkkoherra Sten Rydh, joka on nykyään molempien seurakuntien kirkkoherra. Vuonna 2005 ELKS solmi kirkolliset yhteydet Luterilaiseen Konkordiakirkkoon (Lutherska Konkordiekyrkan). Kirkolla oli vuonna 2006 noin 30 jäsentä.


title: Evankelis-luterilainen kirkko Ruotsissa

text: Kirkko määrittelee itsensä tunnustukselliseksi luterilaiseksi kirkoksi, joka haluaa edistää uskonpuhdistuksen perintöä sekä luterilaista jumalanpalvelusperinnettä, johon kuuluvat rikas liturgia ja ehtoollinen keskuksena.


title: When I’m Gone (Eminemin kappale)

text: "When I'm Gone" on yhdysvaltalaisen hip hop -artisti Eminemin kappale hänen "" -kokoelma-albumiltaan, joka julkaistiin 6. joulukuuta 2005. Kun kappale julkaistiin singlenä albumilta 6. joulukuuta 2005, se nousi sijalle kahdeksan yhdysvaltalaisen "Billboard"-aikakauslehden Hot 100 -singlelistalla, sijalle 22 Hot Rap Tracks -listalla, sijalle neljä Britannian singlelistalla ja ensimmäiselle sijalle australialaisella ARIA-singelistalla.


title: When I’m Gone (Eminemin kappale)

text: Kappaleen musiikkivideon ohjasi Anthony Mandler. Nyrkkeilijä Tarick Salmaci (televisiosarjasta "Contender – Haastaja") esiintyy videolla vaimonsa kanssa.


title: Estevan

text: Estevan on kaupunki Kanadassa Saskatchewanin provinssissa. Kaupunki sijaitsee noin 201 kilometriä kaakkoon provinssin pääkaupungista Reginasta ja 16 kilometriä pohjoiseen Yhdysvaltain rajalta. Kaupungin väkiluku on 10 084 (2006), ja sen talousalueella asuu 11 135 asukasta.


title: Estevan

text: Kaupunki sijaitsee Souris River -jokilaakson pohjoisreunalla. Laakso muodostui viimeisen jääkauden loppuvaiheessa jäätiköiden sulamisvesien virratessa alueen läpi. Viimeisten 10 000 vuoden ajan alueella laidunsivat lukuisat biisonilaumat, joita metsästivät useat intiaaniheimot. Tutkimusmatkailija Pierre La Vérendryen vuonna 1734 tekemässä kartassa alueen läpi oli merkitty Warriors Trail -nimellä kulkeva kauppa- ja metsästysreitti. Eurooppalainen asutus kaupungin seudulla sai alkunsa vuonna 1892 Canadian Pacific Railwayn rakennettua rautatielinjauksen itäisestä Kanadasta. Kaksi vuotta myöhemmin Soo Line Railroad (Nykyisin Canadian Pacificin omistama) rakensi rautatien Yhdysvaltojen Minneapolisista Estevanin kautta Moose Jaw’n kaupunkiin. Estevan virallistettiin kyläksi 1899. Vuonna 1905 Estevanin väkiluku oli 596 asukasta ja se määriteltiin kaupungiksi (town) 1.3.1906.


title: Estevan

text: Kaupungin kasvu on kehittynyt energivarantojen hyödyntämisen ympärille. Hiilivoimalat muodostuivat alueen yhdeksi täkeimmäksi työllistäjäksi. Ensimmäinen hiilivoimalaitos oli vuonna 1930 valmistunut "Estevan Generating Station", vuonna 1957 käyttöönotettiin "Boundary Dam Power Station", jota laajennettiin vuosien 1970, 1973 ja 1978 aikana. Viimeisin "Shand Generating Station" valmistui vuonna 1992. Alueelta löydettiin öljyä vuonna 1955, jolloin kaupungin väkiluku kaksinkertaistui vain parin vuoden aikana noin 8 500 asukkaaseen.


title: Estevan

text: Kaupungin ja sitä ympäröivän alueen tärkeimmät työllistäjät ovat hiilikaivos ja voimalat, öljyntuotanto sekä maatalous. Tärkeimpiä luonnonvaroja ovat savi, kivihiili, maakaasu ja öljy. Alueen voimalat tuottavat noin puolet koko Saskatchewanin provinssin sähköntarpeesta. Kaupunkia kutsutaan Saskatchewanin energiapääkaupungiksi. Estevanin lähialueilla sijaitsee kaikkiaan 6 000 öljylähdettä. Energiatuotannon ohella maatalous on alueen merkittävä työllistäjä ja teollisuudenala. Maatalouden tärkeimpiä tuotteita ovat vehnät, öljykasvit, nautakarja, hevoset, vapiti, villisika ja biisoni.


title: Estevan

text: Estevan sijaitsee lämminkesäisellä mannerilmastovyöhykkeellä (Köppenin ilmastoluokitus Dfb). Talvet ovat yleensä kylmiä ja kuivia, kesät puolestaan lyhyitä, lämpimiä ja keskimääräistä kosteampia. Kaupunki on maan aurinkoisin ja pilvettömin kaupunki. Aurinko paistaa vuosittain keskimäärin 2 500 tuntia ja taivas on pilvetön keskimäärin 2 979 tuntia vuodessa.


title: Liipaisin

text: Liipaisin on mekanismi, joka toteuttaa laukaisun tuliaseissa tai voimatyökaluissa. Melkeinpä kaikki liipaisimet toimivat etusormen liikkeestä. Tuliaseissa liipaisinta puristetaan, ei vedetä.


title: Liipaisin

text: Tuliaseissa liipaisimella laukaistaan aseen panos patruunakammiossa. Tämä saadaan aikaan käyttämällä iskevää osaa eli iskuria, jolloin jousien avulla aikaansaatu liike-energia laukaisee nallin.


title: Tulitikkuja lainaamassa (täsmennyssivu)

text: Tulitikkuja lainaamassa tarkoittaa seuraavia:


title: Manacor

text: Manacor on kaupunki ja kunta Espanjassa Mallorcan saarella. Kaupunki sijaitsee saaren itäosassa. Manacorissa oli 40 279 asukasta vuonna 2016, ja kaupungin pinta-ala on 260,31 neliökilometriä. Toinen paikkakunta kunnassa on Porto Cristo, jossa on kuuluisat Drachin luolat (espanjaksi Cuevas del Drach, katalaaniksi Coves del Drac).


title: Manacor

text: Cales de Mallorcassa sijaitsee talaiot-kulttuuria edustava esihistoriallinen kylä Hospitalet Vell.


title: Manacor

text: Tennisammattilainen Rafael Nadal on Manacorista kotoisin.


title: Heikki Joensuu

text: Heikki Joensuu (s. 1956 Turku) on suomalainen lääkäri ja syöpätutkija. Hänen johdollaan on tutkittu kasvaintyyppiä gist (gastrointestinaalinen stroomatuumori). Vuosina 2010–2014 hän toimii akatemiaprofessorina.


title: Heikki Joensuu

text: Joensuu opiskeli Britanniassa Atlantic Collegessa ja sen jälkeen lääkäriksi Turun yliopistossa, josta hän valmistui 1981. Hän valmistui syöpätautien ja sädehoidon erikoislääkäriksi 1987 ja samana vuonna hän väitteli lääketieteen ja kirurgian tohtoriksi. Vuonna 1988 hänet nimitettiin kokeellisen onkologian dosentiksi ja 1990 kliinisen onkologian ja sädehoidon dosentiksi. Helsingin yliopiston syöpätautien ja sädehoidon professoriksi hän sai nimityksen 1994, jolloin hän aloitti HYKSin syöpätautien klinikalla.


title: Heikki Joensuu

text: Tutkiessaan verisuonten kasvua hillitsevien lääkkeiden käyttöä munuaissyöpään hän törmäsi gistiin ensi kerran. Osoittautui, että samat lääkkeet tehoavat molempiin. imatinibi (kauppanimi Glivec) hyväksyttiin seuraavana vuonna Yhdysvalloissa myeloidisen leukemian hoitoon. Vuonna 2004 Joensuu ryhtyi tutkimaan lääkkeen käyttöä gistin hoidossa. Hän esitteli tutkimustuloksia 2011 Yhdysvalloissa syöpäalan suurimman kongressin pääluennoitsijana.


title: Heikki Joensuu

text: Joensuu sai vuonna 2012 Matti Äyräpään palkinnon. Hänet valittiin Suomalaisen Tiedeakatemian jäseneksi vuonna 2007.


title: Baltic Yachts

text: Baltic Yachts on luotolainen luksuspurjeveneitä valmistava yritys, joka on perustettu vuonna 1973. Yrityksen pääomistajaksi tuli vuonna 2013 saksalainen ortopedisia apuvälineitä valmistava Ottobock-Gruppe, jonka omistaja Hans Georg Näder on vuosien varrella tilannut yritykseltä kuusi alusta.


title: Baltic Yachts

text: Baltic Yachts rakensi vuonna 2011 valmistuneen maailman suurimman komposiittirakenteisen ketsin, jonka pituus on 59,9 metriä, kokkapuun kanssa 66,7 metriä. Aluksen työnimi oli "Panamax", ja sen tilaaja on eurooppalainen yksityishenkilö. Aluksen rakentaminen vaati 1 600 henkilötyövuotta eli työllisti parisataa henkeä parin vuoden ajan.


title: Baltic Yachts

text: Baltic Yachts syntyi vuonna 1973, kun viisi nuorta venealan ammattilaista lähti Nautorilta perustamaan omaa yritystä, jonka nimeksi tuli Baltic Yachts. Yritys oli Hollmingin omistuksessa vuodesta 1977 vuoteen 1991, jolloin se myytiin toimivalle johdolle. Vuonna 2013 Baltic Yachts siirtyi 80-prosenttisesti saksalaisen Ottobock-Gruppen omistukseen.


title: Kriketin Euroopan-liiga 2011

text: Euroopan krikettiliigassa pelattiin kaudella 2011 T20-muotoisia otteluita eli normaalia lyhempiä 20 syöttövuoron pelejä.


title: Kriketin Euroopan-liiga 2011

text: Kolmas divisioona pelattiin Sloveniassa 11. - 14. toukokuuta.


title: Kriketin Euroopan-liiga 2011

text: Toinen divisioona pelattiin Belgiassa 20.–25. kesäkuuta.


title: Kriketin Euroopan-liiga 2011

text: Lohko A


title: Kriketin Euroopan-liiga 2011

text: Lohko B


title: Kriketin Euroopan-liiga 2011

text: sijat 1-4


title: Kriketin Euroopan-liiga 2011

text: sijat 5-8


title: Kriketin Euroopan-liiga 2011

text: sijat 9-11


title: Kriketin Euroopan-liiga 2011

text: Lopullinen järjestys


title: Kriketin Euroopan-liiga 2011

text: 1)Belgia 2)Itävalta 3)Man-saari 4)Portugali 5)Espanja 6)Kreikka 7)Suomi 8)Luxemburg 9)Malta 10)Kypros 11)Ruotsi. Sveitsi jäi pois turnauksesta.


title: Kriketin Euroopan-liiga 2011

text: Ensimmäinen divisioona pelttiin Jerseyssä ja Guernseyssä 19.–24. heinäkuuta. Mukana olivat Kroatia, Tanska, Ranska, Saksa, Gibraltar, Guernsey, Israel, Italia, Jersey, Norja sekä kaksi parasta joukkuetta 2. divisioonan turnauksesta eli Belgia ja Itävalta.


title: Kriketin Euroopan-liiga 2011

text: sijat 9-12


title: Kriketin Euroopan-liiga 2011

text: 1)Tanska 2)Italia 3)Jersey 4)Guernsey 5)Norja 6)Ranska 7)Belgia 8)Itävalta 9)Gibraltar 10)Saksa 11)Israel 12)Kroatia


title: Wilson Raj Perumal

text: Wilson Raj Perumal (s. 31. heinäkuuta 1965) on singaporelainen vedonlyönnin välittäjä, jota on epäilty rahanpesurikoksista muun muassa suomalaisessa jalkapallossa.


title: Wilson Raj Perumal

text: Perumal kuuluu Singaporen tamilivähemmistöön. Hänet on kotimaassaan tuomittu viiden vuoden vankeusrangaistukseen poliisin päälle ajamisesta, mutta hän pakeni ensin Britanniaan, sitten Suomeen, jossa hänet otettiin kiinni helmikuussa 2011.


title: Wilson Raj Perumal

text: Perumalin epäillään välittäneen seuroihin omia pelaajiaan ja siten voineen vaikuttaa pelituloksiin. Hän on julkistetuissa kuulusteluasiakirjoissa sanonut tehtäväkseen kehitellä otteluiden manipulointiin liittyviä uusia ideoita. Vedonlyönti on tapahtunut lähinnä Kiinan markkinoilla.


title: Wilson Raj Perumal

text: Heinäkuussa 2011 Perumal tuomittiin Lapin käräjäoikeudessa kahden vuoden ehdottomaan vankeuteen lahjomisesta elinkeinotoiminnassa, väärennyksestä, valtionrajarikoksesta ja haitanteosta virkamiehelle. Tuomio tuli Rovaniemen Palloseuran ottelutulosten järjestämisestä vuosina 2008–2011. Hän oli kärsinyt tuomiosta vuoden, kun hänet luovutettiin Unkariin. Siellä hän auttoi viranomaisia sikäläisessä ottelumanipulaatiossa mutta ollut samaan aikaan taustalla manipuloimassa Australian jalkapallo-ottelujen tuloksia.


title: Wilson Raj Perumal

text: Perumal otettiin kiinni Suomessa jälleen huhtikuussa 2014. Taustalla oli Singaporen antama kansainvälinen etsintäkuulutus. Luovutuksesta päättää oikeusministeriö. Hänen Suomen-matkansa syistä ei ole tietoa, mutta epäilyksiä on, että kyse olisi jälleen ottelutuloksien järjestelystä. Suomen houkuttelevuus johtuu siitä, että lainsäädäntö ei tunne urheilurikoksia. Rangaistukset rikollisesta toiminnasta ovat pienempiä kuin muissa Euroopan maissa tai muualla maailmassa.


title: Wilson Raj Perumal

text: Perumalin toimia on tutkittu myös Britanniassa.


title: Undisputed III: Redemption

text: Undisputed III: Redemption on vuonna 2010 suoraan DVD:lle julkaistu yhdysvaltalainen toimintaelokuva. Elokuvan on ohjannut Isaac Florentine ja käsikirjoittanut David N. White. Pääosissa näyttelivät Scott Adkins ja Mykel Shannon Jenkins.


title: Undisputed III: Redemption

text: Venäläinen Boyka ei ole enää entisensä pelätty vanki kärsittyään polvivamman edellisessä ottelussaan Chambersiä vastaan. Boyka on tyytynyt vain siivoamaan vessojen lattioita, kunnes hän kuulee uudesta vankiloiden keskinäisestä turnauksesta. Päästäkseen turnaukseen Boyka vakuuttaa Gagalle olevansa kunnossa voittamalla nykyisen vankilanmestarin Sykovin. Boyka matkaa Georgiassa pidettävään kansainväliseen salaturnaukseen, jossa voittajalle on luvassa vapautus vankilasta. Valitettavasti Boyka kuulee paikan päällä ikävän yllätyksen: hänen on oltava voitosta varma sillä häviävät ottelijat teloitetaan.


title: Philipp Petzschner

text: Philipp Petzschner (s. 24. maaliskuuta 1984 Bayreuth) on saksalainen tennispelaaja. Parhaimmillaan hän on ollut kaksinpelissä ATP-listan sijalla 35 syyskuussa 2009 ja nelinpelissä yhdeksäntenä huhtikuussa 2011. Hän on voittanut urallaan yhden ATP-turnauksen kaksinpelissä ja viisi turnausta nelinpelissä, joista kaksi on Grand Slam -turnauksia.


title: Philipp Petzschner

text: Grand Slam -turnauksissa Petzschner on päässyt kaksinpelissä parhaimmillaan kolmannelle kierrokselle Wimbledonissa vuosina 2009 ja 2010. Ranskan avoimissa sekä Yhdysvaltain avoimissa hän on päässyt toiselle kierrokselle.


title: Philipp Petzschner

text: Ensimmäisen turnausvoittonsa kaksinpelissä Petzschner saavutti Wienin ATP-turnauksessa vuonna 2008, jossa hän voitti loppuottelussa Gaël Monfilsin luvuin 6–4, 6–4. Nelinpelissä hän on voittanut viisi turnausta Jürgen Melzerin kanssa. Ensimmäinen tuli Zagrebissa 2010, toinen Wimbledonissa 2010, kolmas Rotterdamissa 2011, neljäs Stuttgartissa 2011 ja viides Yhdysvaltain avoimissa 2011.


title: Annikin runofestivaali

text: Annikin Runofestivaali on Tampereella Annikin yli satavuotiaassa puutalokorttelissa vuodesta 2003 järjestetty valtakunnallinen ja kansainvälinen runous- ja kulttuuritapahtuma. Runofestivaalin taiteellisena johtajana on toiminut alusta asti J. K. Ihalainen. Viimeisin Annikin Runofestivaali järjestettiin 9.6.2018 ja sen teemana oli krjallisuuden ja kulttuurin oman tiensä kulkijat. Vuonna 2019 tapahtuma viettää välivuotta. Seuraava Annikin Runofestivaali järjestetään kesäkuussa 2020. Runofestivaali järjestetään nykyisin joka toinen vuosi.


title: Annikin runofestivaali

text: Vuonna 2013 festivaalille myönnettiin Tampereen kulttuuriteko -palkinto.


title: Annikin runofestivaali

text: Vuoden 2010 teemana oli "Miesrunoilijat". Festivaaleilla vierailivat yhdysvaltalainen John Giorno ja virolainen Jaan Kaplinski sekä kotimaiset esiintyjät Ilpo Tiihonen, Tapani Kinnunen, Jouni Hynynen, Jarno Lindemark, Juha Kulmala, Joose Keskitalo, Juhani Ahvenjärvi, Leevi Lehto ja Eino Santanen.


title: Annikin runofestivaali

text: Vuoden 2011 teemana oli "Runotyöläiset". Tapahtuman ulkomaiset esiintyjät olivat englantilainen punk-runoilija John Cooper Clarke sekä virolainen Kivisildnik. Suomalaisia vierailijoita olivat Raisa Marjamäki, Arja Tiainen, Paleface, Janne Kortteinen, Tuija Välipakka, Teemu Manninen, Joose Keskitalo, Kristiina Wallin ja Mona Ratalahti.


title: Annikin runofestivaali

text: Vuoden 2012 teema oli "Lempirunot". Festivaaleilla vieraili yhdysvaltalainen Nikky Finney, joka voitti vuonna 2011 arvostetun National Book Award -palkinnon. Toinen ulkomaalaisvieras oli Serbiassa asuva Paul Polansky. Kotimaisia esiintyjiä olivat Anja Snellman, Robert Meriruoho, Heli Laaksonen, Mikko Mankinen, Jaakko Hämeen-Anttila, Yari, Outi Mäenpää, Risto Rasa, Kuhnafar-I, Silene Lehto ja Mona Ratalahti.


title: Annikin runofestivaali

text: Vuonna 2013 tapahtuma järjestettiin 8. kesäkuuta 2013. Ulkomaisia esiintyjävieraita olivat yhdysvaltalaisrunoilija Anne Waldman, japanilainen runoilija Shuri Kido ja hollantilainen laulaja-lauluntekijä Habiba. Suomalaisia vierailijoita olivat Kaj Chydenius, Martin Enckell, Eira Stenberg, Kai Nieminen (yhdessä kitaristi Kai Niemisen kanssa), Niillas Holmberg, Rosa Liksom, Anni Sinnemäki, Hannibal, Mimmit, Archie Ahola ja Veera Antsalo.


title: Annikin runofestivaali

text: Vuoden 2014 Annikin Runofestivaalin ulkomaiset esiintyjät olivat ruotsalainen Henry Bowers, islantilainen Gerður Kristný, virolainen Hasso Krull ja amerikkalainen Ron Whitehead. 2015 Annikin Runofestivaalin ulkomaisina esiintyjinä nähtiin jamaikalainen dub-runoilija Mutabaruka ja belgialainen videorunoilija Swoon.


title: Annikin runofestivaali

text: Vuoden 2016 Annikin Runofestivaalin ulkomaiset esiintyjävieraat olivat yhdysvaltalainen Pulitzer-palkittu runoilija Gregory Pardlo, japanilainen runoilija Yumi Fuzuki, tanskalainen Martin Glaz Serup sekä islantilainen Kári Tulinius.


title: Annikin runofestivaali

text: Vuoden 2018 Annikin Runofestivaalin teemana oli "Vapaa on vain umpihanki", ja sen ulkomaisia esiintyjiä olivat englantilainen Joelle Taylor, brasilialainen Djami Sezostre, australialainen Jayne Fenton Keane sekä virolainen Jaan Malin.


title: Annikin runofestivaali

text: Annikin Runofestivaalin ympärille on kehittynyt itsenäisten tapahtumajärjestäjien tuottamista kulttuuritapahtumista muodostuva off-ohjelmisto Annikki OFF. Ensimmäinen Annikki OFF järjestettiin 6.–8. kesäkuuta 2012 Tampereella.


title: Annikin runofestivaali

text: Vuonna 2012 Annikki OFF:iin osallistui tapahtumallaan 32 järjestäjätahoa. OFF-tapahtumissa kävi pari tuhatta kävijää.


title: Annikin runofestivaali

text: Vuoden 2013 Annikki OFF järjestettiin 5.–7. kesäkuuta 2013 ja sen 38 eri tahon järjestämiin tapahtumiin osallistui kaikkiaan 2700 kävijää. Vuoden 2014 Annikki OFF järjestettiin 4.-6.6., ja sen tapahtumiin osallistui yhteensä yli 3000 kävijää. Vuoden 2015 Annikki OFF järjestettiin 3.-5.6.


title: Annikin runofestivaali

text: Viides Annikki OFF -ohjelmisto järjestettiin Tampereella 8.-10.6.2016.. Vuoden 2018 Annikki OFF järjestettiin kolmena päivänä ennen Annikin Runofestivaalia 6.-8.6.


title: Luterilainen tunnustuskirkko

text: Luterilainen tunnustuskirkko () on luterilainen kirkkokunta Ruotsissa. Kirkon jäsenmäärä on noin 220.


title: Luterilainen tunnustuskirkko

text: Kirkon lehtenä toimii "Bibel och bekännelse", joka ilmestyy viisi kertaa vuodessa.


title: Luterilainen tunnustuskirkko

text: Alkusysäyksenä sille kehitykselle, joka johti kirkon syntymiseen oli Ruotsin kirkon 1958 tekemä päätös avata pappisvirka myös naisille. Päätöstä vastustaneitten mielestä tämä tapahtui valtiovallan painostuksen vuoksi. 1968 perustettiin Biblicum-säätiö, jonka tarkoituksena oli antaa yliopistoteologian vastapainoksi konservatiivista luterilaista raamattuopetusta kurssien, kirjallisuuden ja luentojen avulla. Säätiön toiminnan käynnistämisessä olivat johtavina henkilöinä tohtori David Hedegård ja Kyrklig Samlingin toiminnasta tunnettu Wäxjön tuomiorovasti Gustav Adolph Danell. 1970 Biblicum-säätiö arvosteli jyrkästi piispainkokouksen julkaisemaa kirjaa "Bibelsyn och bibelbruk", jonka päätarkoitus oli nimenomaan perustella pappisviran avaamista naisille.


title: Luterilainen tunnustuskirkko

text: Biblicum-säätiö solmi yhteyden Wisconsinin evankelis-luterilaiseen synodiin Yhdysvalloissa. Tämä oli tuolloin Yhdysvaltain neljänneksi suurin luterilainen kirkkokunta ja jyrkän konservatiivinen. Sen pappisseminaarin professori Siegbert W. Becker vieraili Ruotsissa kesällä 1972. Tämän jälkeen alkoi keskustelu itsenäisestä tunnustuksellisesta kirkosta. Lokakuussa 1972 landskronalainen pastori Per Jonsson julkaisi kokoomateoksen ”Luthersk bekännelsekyrka”. 1973 syyskuussa perustettiin Uppsalaan Matteuksen seurakunta, ja Luterilaisen tunnustuskirkon virallinen järjestäytyminen tapahtui syyskuussa 1974.


title: Luterilainen tunnustuskirkko

text: Tehty ratkaisu jakoi Biblicum-säätiötä. Säätiön johdossa aiemmin ollut Danell erosi sen jäsenyydestä ja arvosteli jyrkästi Ruotsin kirkosta eroamiseen tähtäävää toimintaa. Samoin teki ruotsalainen lähetysjärjestö Missionssälskapet Bibeltrogna Vänner. Se torjui kirkosta eroamisen eikä halunnut käsitellä asiaa kokouksissaan. Se pyrki estämään saarnaajiensa toiminnan uuden kirkon edustajien kanssa eikä antanut näiden käyttää tilojaan. Muutamia järjestön saarnaajia kuitenkin liittyi uuteen kirkkoon. 1976 kirkon jäsenmäärä oli alle 200, mutta sen johdossa oli kyvykkäitä teologeja, kuten Vanhan testamentin tutkijana kansainvälisesti tunnettu dosentti Seth Erlandsson.


title: Luterilainen tunnustuskirkko

text: Vuonna 1978 kirkko laajeni Norjaan, kun Avaldsnesiin syntyi ensimmäinen seurakunta. Vuoteen 2009 asti Norjan seurakunnat kuuluivat kirkollisesti ruotsalaisten kanssa samaan organisaatioon, mutta 18. heinäkuuta 2009 Den Lutherske Bekjennelseskirke i Norge itsenäistyi omaksi kirkokseen, jolla oli oma kirkkojärjestys. Siitä lähtien kirkko on toiminut vain Ruotsissa, vaikkakin yhteistyössä Norjan sisarkirkkonsa kanssa.


title: Luterilainen tunnustuskirkko

text: Kirkko määrittelee itsensä tunnustukselliseksi luterilaiseksi kirkoksi. Kaikissa sen seurakunnissa edellytetään julistettavan Raamattua samalla tavalla. Kirkon mukaan luterilaiset Tunnustuskirjat esittävät ja puolustavat oikein raamatullista kristillisyyttä. Kirkko käyttää usein uskonsa ilmaisemiseen lausetta "Yksin armo, yksin usko, yksin Kirjoitukset [Raamattu]". Kirkon opin pääpiirteitä on esitelty myös asiakirjassa "Detta tror vi", joka on käännös Wisconsinin synodin vastaavasta asiakirjasta.LBK on jäsenenä maailmanlaajuisessa Tunnustuksellisessa evankelis-luterilaisessa konferenssissa, johon kuuluu Suomesta Suomen luterilainen tunnustuskirkko sekä ruotsinkielinen S:t Johannes ev-luth församling i Vasa och Pedersöre.


title: Jænberht

text: Jænberht (k. 792) oli varhaisella keskiajalla elänyt munkki, Canterburyn luostarin apotti ja Canterburyn arkkipiispa. Arkkipiispana ollessaan hänellä oli hankala suhde Mercian kuninkaaseen Offaan, joka takavarikoi kirkon maita.


title: Jænberht

text: Omasta toiveestaan hänet haudattiin Pyhän Augustinuksen luostariin.


title: Alphege (täsmennyssivu)

text: Alphege voi tarkoittaa seuraavia keskiajalla eläneitä henkilöitä:


title: Star Wars: Rogue Squadron

text: Star Wars: Rogue Squadron (PC:llä Star Wars: Rogue Squadron 3D) on Factor 5:en ja LucasArtsin yhteistyössä kehittämä toimintapeli. Se julkaistiin Microsoft Windowsille ja Nintendo 64:lle joulukuussa 1998. "Rogue Squadron" oli yksi ensimmäisistä peleistä, jotka hyödynsivät Nintendo 64:n Expansion Pakkia, joka mahdollisti pelaamisen 640×480 -resoluutiolla Nintendo 64:n tavallisen 320×240 -resoluution sijaan.


title: Star Wars: Rogue Squadron

text: Pelaaja ohjaa Luke Skywalkeria, X-wing-eliittipilottien ryhmän Rogue Squadronin komentajaa. Pelin edetessä Skywalker ja Rogue Squadron taistelevat Imperiumia vastaan kuudessatoista tehtävässä eri planeetoilla.


title: FIFA Football 2004

text: FIFA Football 2004, tunnetaan myös nimillä FIFA Soccer 2004, FIFA 04 tai FIFA 2004, on Electronic Artsin julkaisema jalkapalloaiheinen videopeli. Se julkaistiin lokakuussa 2003. Peli on FIFA-pelisarjan yhdestoista peli.


title: FIFA Football 2004

text: Pelissä on ensimmäistä kertaa mukana "Off the ball" -toiminto, jossa pystyy hallitsemaan useaa pelaajaa yhtä aikaa. Pelissä on mukana 18 liigaa (mm. Italian Serie A, Englannin Valioliiga ja Maajoukkueet), 350 joukkuetta ja 10 000 pelaajaa. Fifa Football 2004 -pelissä pystyy myös puhumaan vastustajan kanssa Online-otteluissa "EA SPORTS Talk"-toiminnon avulla. Siihen kuitenkin tarvittaan USB-kuulokkeet. Kannessa esiintyvät pelaajat ovat Alessandro Del Piero, Thierry Henry sekä Ronaldinho.


title: Missio sui iuris

text: Missio sui iuris, myös nimeltään itsenäinen lähetys, on harvinainen katolisen kirkon pseudo-hiippakunnallinen järjestelmä, jota käytetään lähetyskentillä, joilla on hyvin vähän katolilaisia.


title: Missio sui iuris

text: Missio sui iurista johtaa hiippakunnallinen superiori, joka voi olla pappi, piispa, arkkipiispa tai jopa kardinaali.


title: Potiche – aivovaimo

text: Potiche – aivovaimo ("Potiche") on vuonna 2010 julkaistu ranskalais-belgialainen komediaelokuva, jonka on ohjannut François Ozon. Elokuva perustuu Pierre Barilletin ja Jean-Pierre Grédyn "Potiche"-nimiseen näytelmään. Elokuvan pääosassa näyttelevät Catherine Deneuve, Gérard Depardieu, Fabrice Luchini, Karin Viard, Judith Godrèche ja Jérémie Renier. Elokuvan tapahtumat sijoittuvat vuoteen 1977 ja se kertoo alistuvasta vaimosta, joka alkaa johtaa miehensä sateenvarjotehdasta työntekijöiden alettua kapinoimaan tyrannimaista esimiestään vastaan. Ranskaksi elokuvan nimi "Potiche" tarkoittaa koristevaasia, mutta karkeasti myös vanhan ja varakkaan miehen nuorta ja viehättävää vaimoa, niin sanottua statussymbolia. Elokuva kilpaili myös vuoden 2010 Venetsian elokuvajuhlilla.


title: Potiche – aivovaimo

text: Elokuva esitettiin ensimmäisen kerran syyskuussa 2010 Venetsian elokuvajuhlilla, jossa se oli kilpailemassa Kultaisesta leijonasta. Se julkaistiin 10. marraskuuta 2010 Ranskassa ja Belgiassa ja 1. heinäkuuta 2011 Suomessa.


title: Shreya Ghoshal

text: Shreya Ghoshal (s. 12. maaliskuuta 1984 Baharampur, Länsi-Bengali) on intialainen laulaja. Hänet tunnetaan parhaiten hindinkielisten elokuvien playback-laulajana, mutta hän on laulanut myös muilla intialaisilla kielillä, kuten assami, bengali, kannada, malajalam, marathi, punjabi, tamili ja telugu. Hän on voittanut lukuisia palkintoja; muun muassa neljä National Film Awards -palkintoa, kuusi Filmfare Awards -palkintoa ja yhdeksän Filmfare Awards South -palkintoa.


title: Shreya Ghoshal

text: Ghoshal syntyi bengaliperheeseen Baharampurissa, Länsi-Bengalissa. Hän kasvoi Rawatbhatan pikkukaupungissa lähellä Kotaa, Rajasthanin osavaltiossa. Lapsena hän harjoitteli pohjoisintialaista klassista musiikkia Maheshchandra Sharman opetuksessa. Hän voitti "Sa Re Ga Ma Pa" -musiikkikilpailun, jonka tuomaristossa ollut laulaja Kalyanji suostutteli Ghoshalin vanhemmat muuttamaan Mumbaihin. Hän harjoitteli Kalyanjin kanssa puolitoista vuotta ja jatkoi klassisen musiikin harjoittelua Mukta Bhiden kanssa.


title: Shreya Ghoshal

text: Elokuvaohjaaja Sanjay Leela Bhansali huomasi Ghoshalin tämän osallistuessa uudestaan "Sa Re Ga Ma Pa" -kilpailuun, tällä kertaa aikuisena. Bhansali tarjosi hänelle tilaisuutta laulaa Bollywood-elokuvassa "Devdas". Ghoshal lauloi viisi kappaletta elokuvaan Aishwarya Rain näyttelemän Paron äänenä. Hän voitti suorituksestaan National Film Awards -palkinnon ja kaksi Filmfare Awards -palkintoa, minkä jälkeen hänen uransa lähti nousuun.


title: Wendell Willkie

text: Wendell Willkie (18. helmikuuta 1892 – 8. lokakuuta 1944) oli yhdysvaltalainen liikejuristi, joka oli Yhdysvaltojen presidentinvaaleissa 1940 Franklin D. Rooseveltin vastaehdokas. Roosevelt voitti.


title: Wendell Willkie

text: Willkie kuoli sydänkohtaukseen 52-vuotiaana.


title: Stoned in Love

text: Stoned in Love on tanssikappale Chicanelta ja laulajana toimii Tom Jones. Se on julkaistu 24. huhtikuuta 2006. Kappale on yksi menestyneimmistä singleistä molemmilla artisteilla. Kappale löytyy singleversiona Chicanen kolmannelta albumilta Somersault ja Tom Jonesin 2006 julkaisemalta -albumilta.


title: Stoned in Love

text: Tom laulaa kappaleen kevyemmin kuin aiemmin, ja monet kuuntelijat eivät aluksi tunnista sitä Tom Jonesin laulamaksi.


title: Stoned in Love

text: Videon on ohjannut Phil Griffin. Video kertoo naisesta ja miehestä, jotka ajavat autoa aavikolla ja ryöstävät paikkoja. Miehen nimi on Tom Jones Bandit, koska hän pitää videossa kokoajan Tom Jones -naamaria päässään. Lopussa poliisit paljastavat kuka piilee naamarin takana. Nainen rakastaa naamarimiestä, ei oikeaa miestä naamarin takana. Video on kuvattu Yhdysvalloissa.


title: Sandro

text: Sandro Ranieri Guimarães Cordeiro, tunnetaan myös nimellä Sandro (s. 15. maaliskuuta 1989, Riachinho) on brasilialainen jalkapalloilija, joka pelaa kevätkauden 2016 Englannin valioliigassa West Bromwich Albionissa lainalla Queens Park Rangersista. Omimmillaan hän on puolustavana keskikenttäpelaajana keskikentän pohjalla.


title: Sandro

text: Sandro pelasi kotimaassaan Sport Club Internacionalissa ensin B-joukkueessa ja tammikuusta 2008 alkaen ykkösjoukkueessa. Hän voitti Copa Sudamericanan kaudella 2008–2009 ja Copa Libertadoresin kaudella 2009–2010. Hän edusti Englannissa Tottenhamia kaudet 2010–2014, minkä jälkeen siirtyi QPR:ään.


title: Sandro

text: Sandro voitti Brasilian maajoukkueen paidassa hopeaa Lontoon olympialaisissa 2012.


title: Rob Friend

text: Rob Friend (s. 23. tammikuuta 1981 Rosetown, Saskatchewan) on kanadalainen jalkapalloilija, pelipaikaltaan hyökkääjä. Hän edusti urallaan muun muassa norjalaisia, alankomaalaisia ja saksalaisia seuroja. Hän pelasi Kanadan maajoukkueessa 32 ottelua ja teki niissä kaksi maalia.


title: Mona Barthel

text: Mona Barthel (s 11. heinäkuuta 1990 Bad Segeberg) on saksalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 23 maaliskuussa 2013 ja nelinpelissä sijalla 63 syyskuussa 2015. Hän on voittanut urallaan neljä WTA-turnausta kaksinpelissä ja kaksi nelinpelissä.


title: Mona Barthel

text: Grand Slam -turnauksen pääsarjassa Barthel pelasi ensimmäisen kerran Ranskan avoimissa 2011, jossa hän selviytyi toiselle kierrokselle voitettuaan Sybille Bammerin. Toisella kierroksella hän hävisi Anastasija Pavljutšenkovalle.


title: Mona Barthel

text: Ensimmäisen puolivälieräpaikkansa WTA-kiertueella Barthel saavutti kesäkuussa 2011 e-Boks Sony Ericsson Openissa, jossa hän voitti toisella kierroksella Barbora Záhlavová-Strýcován. Puolivälierissä hän voitti kolmanneksi sijoitetun Bethanie Mattek-Sandsin. Välierissä Barthel hävisi maailmanlistan ykköselle, Caroline Wozniackille suoraan kahdessa erässä. Ensimmäisen turnausvoittonsa kaksinpelissä Barthel saavutti Hobartin turnauksessa tammikuussa 2012. Toisen turnausvoittonsa hän otti Pariisissa vuonna 2013, kolmannen Båstadissa vuonna 2014 ja neljännen Prahassa vuonna 2017.


title: Anu Laitila

text: Anu Susanna Laitila (s. 16. maaliskuuta 1978) on Suomen Viron-instituutin johtaja. Aiemmin hän työskenteli Lukukeskuksen toiminnanjohtajana vuodesta 2008 ja Nuoren Voiman Liiton toiminnanjohtajana 2005–2008.


title: Anu Laitila

text: Anu Laitila on kotoisin Haapavedeltä ja kirjoittanut ylioppilaaksi Kuortaneen urheilulukiosta 1997. Hän opiskeli Helsingin yliopistossa kotimaista kirjallisuutta ja valmistui filosofian maisteriksi 2004. Vuosina 2011–2012 hän suoritti European Diploma in Cultural Project Management -tutkinnon.


title: Anu Laitila

text: Anu Laitila on kääntänyt Viron kirjallisuutta ja toimittanut mm. virolaisen runouden antologian "Kivikuu" (2002). Hänen käännöksiään ovat muiden muassa Hasso Krullin eeppinen runoelma "Meter ja Demeter" (2009) sekä Jaan Unduskin näytelmä "Goodbye Vienna" (2007).


title: Anu Laitila

text: Anu Laitila oli suomalais-virolaisen ystävyysseuran Tuglas-seuran johtokunnan jäsen 2006–2011 ja puheenjohtaja 2011–2013. Hän on ollut Suomen Viron-instituutin hallituksen jäsen vuodesta 2008 ja varapuheenjohtaja vuodesta 2010.


title: Anu Laitila

text: Syksyn 2010 seurakuntavaaleissa Anu Laitila oli Helsingin ääniharavia. Hän on Oulunkylän seurakuntaneuvoston ja Helsingin seurakuntayhtymän yhteisen kirkkovaltuuston jäsen. Hän on naimisissa toimittaja, SDP:n kansanedustaja Timo Harakan kanssa.


title: Luuhaukikalat

text: Luuhaukikalat (Lepisosteiformes) on viuhkaeväisiin kuuluva kalalahko. Lahkoon kuuluu ainoastaan yksi heimo luuhauet (Lepisosteidae). Luuhaukilajeja tavataan nykyisin ainoastaan Pohjois- ja Keski-Amerikan makeista ja murtovesistä.


title: Luuhaukikalat

text: Varhaisimmat luuhaukikaloihin kuuluvat fossiilit on ajoitettu myöhäiselle hiilikaudelle. Sukupuuttoon kuolleita sukuja ovat Pohjois-Afrikasta löytynyt "Paralepidosteus" sekä Brasiliasta löytyneet "Obaichtys" ja "Oniichtys" sekä "Masillosteus". Nykyään lahkossa elää seitsemän lajia, jotka jaetaan kahteen sukuun.


title: Luuhaukikalat

text: Aikaisemmin amian ja luuhaukikalojen katsottiin kuuluvan samaan lahkoon Holostei ja siihen kuului myös monia hävinneitä kaloja. Tämä lahko on kuitenkin tarkemman tutkimuksen tuloksena paljastunut parafyleettiseksi. Toisinaan luuhaukikalat sijoitetaan eräiden muiden sukupuuttoon kuolleiden kalaheimojen kanssa kuuluvaksi lahkoon Semionotiformes.


title: Luuhaukikalat

text: Alla olevassa kladogrammissa luuhaukikalat sijoitetaan kladiin Ginglymodi sukupuutton kuolleen Semionotiformesin ja kahden ei kumpaankan näistä lahkoista sijoitetun suvun kanssa (incertae sedis), "Neosemionotus" ja "Kyphosichthys"


title: Luuhaukikalat

text: Luuhaukikalat ovat pitkiä ja solakkaruumiisia kaloja, suurin laji keihäsluuhauki voi saavuttaa jopa 3 metrin pituuden. Kuono on hyvin pitkä ja suussa on useita neulamaisia hampaita. Suomut ovat suurikokoiset ja kiinnittyneet toisiinsa muodostaen ikään kuin panssarin. Selkäeviä kaloilla on yksi ja se sijaitsee lähellä pyrstöä. Luuhaukien uimarakot voivat toimia keuhkojen tavoin ja lajit voivat ottaa tarvitsemansa hapen myös ilmasta ja tämän vuoksi ne voivat tulla toimeen myös vähähappisessa vedessä. Luuhaukikalojen selkäranka on kaloille poikkeuksellinen ja muistuttaa matelijoiden ja eräiden lintujen selkärankaa. Muilla kaloilla ainoastaan luikeroihin kuuluvilla "Andamia"-suvun lajeilla. Väritykseltään luuhaukilajit ovat ruskeita ja eräillä lajeilla on pilkkuja.


title: Luuhaukikalat

text: Luuhaukikalat elivät lähes koko Pangae-mantereen alueella. Tästä todisteena ovat fossiilit, joita on löytynyt Pohjois- ja Keski-Amerikan lisäksi myös Etelä-Amerikasta, Afrikasta, Euroopasta ja Intiasta. Nykyään lajeja tavataan Ainoastaan Pohjois- ja Keski-Amerikasta eteläisimmän lajin ollessa Costa Ricassa elävä Tropiikinluuhauki ja pohjoisimpana Quebecin eteläosissa elää Luuhauki. Niiden elinympäristöä ovat pääasiassa hitaasti virtaavat makeat vedet, eräitä lajeja tavataan myös murtovesistä ja jättiluuhaukea merialueilta Kuuban lähistöltä. Luuhauet uiskentelevat yleensä hitaasti veden pinnan läheisyydessä. Talvisin ne siirtyvät syvempiin vesiin ja vaipuvat horroksenkaltaiseen tilaan.


title: Luuhaukikalat

text: Luuhaukikalat kutevat ainoastaan makeissa vesissä. Mäti on myrkyllistä ja väriltään vihreää. Luuhaukien ravintoa ovat pääasiassa kalat, mutta voivat syödä myös rapuja ja muita äyriäisiä ja toisinaan myös vesilintuja. Taloudellisesti tärkeitä kalastettavia lajeja ovat erityisesti keihäsluuhauki ja jättiluuhauki. Lihan lisäksi kaloista voidaan hyödyntää myös suomut, joista tehdään koruja.


title: Jody Hull

text: Jody Hull (s. 2. helmikuuta 1969 Petrolia, Ontario, Kanada) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan oikea laitahyökkääjä.


title: Jody Hull

text: Hull pelasi ennen ammattilaisuraansa vuodet 1985–1988 Peterborough Petesissä juniorisarja OHL:ssä. Parhaat pisteensä hän teki viimeisellä juniorikaudellaan, 94 tehopistettä, 50 maalia ja 44 syöttöpistettä, 60:ssä runkosarjaottelussa. Hän oli tuolla kaudella joukkueensa eniten maaleja tehnyt pelaaja sekä OHL:n maalipörssin kahdeksas, ja kauden päätteeksi hänet nimettiin OHL:n toiseen tähdistökentälliseen. Hartford Whalers varasi hänet NHL:ään numerolla 18 ensimmäisellä kierroksella.


title: Jody Hull

text: Hullin rooliksi NHL:ssä muodostui vuosien myötä toimia puolustavana hyökkääjänä. Hän aloitti ammattilaisuransa Hartford Whalersissä kaudella , jolla hän teki NHL-uransa parhaimpiin kuuluvat tehot 34 tehopistettä, 16 maalia ja 18 syöttöpistettä, 60:ssä runkosarjaottelussa. Hän ylitti 30:n tehopisteen rajan myöhemmin kaudella , jolla hän teki niin ikään 34 tehopistettä, 13 maalia ja 21 syöttöpistettä, ja kaudella , jolla hän teki 37 tehopistettä, 20 maalia ja 17 syöttöpistettä. Muina kausina hänen pistemääränsä jäivät kautta lukuun ottamatta alle 20:n.


title: Jody Hull

text: Hull edusti Hartford Whalersiä kaksi kautta, minkä jälkeen hän siirtyi heinäkuussa 1990 New York Rangersiin vaihdossa hyökkääjä Carey Wilsoniin ja Rangersin kolmannen kierroksen varausvuoroon , jolla Whalers varasi hyökkääjä Michael Nylanderin. Hullin aika Rangersissä jäi niin ikään kahteen kauteen, joista jälkimmäisellä hän pelasi muutamaa ottelua lukuun ottamatta kokonaan farmisarja AHL:ssä. Heinäkuussa 1992 hän siirtyi tulokasseura Ottawa Senatorsiin, jossa pelasi yhden kauden. Kesällä 1993 hän siirtyi vapaana agenttina niin ikään tuolloin uuteen NHL-seuraan Florida Panthersiin, joka oli hänen pisimpään edustamansa seura. Hän edusti Panthersia viidellä kaudella, kaudesta 1993–1994 kauteen , ja oli vuonna 1996 osa Stanley Cupin voitosta pelannutta joukkuetta, joka kuitenkin hävisi NHL:n loppuotteluissa Colorado Avalanchelle. Hull pelasi tuona pudotuspelikeväänä 14 ottelua, joissa hän teki viisi tehopistettä, kolme maalia ja kaksi syöttöpistettä.


title: Jody Hull

text: Tammikuussa 1998, kesken kauden 1997–1998, Hull siirtyi Tampa Bay Lightningiin pelaajakaupassa, jossa Lightning sai hänen lisäkseen maalivahti Mark Fitzpatrickin, ja jossa Panthers sai hyökkääjä Dino Ciccarellin ja puolustaja Jeff Nortonin. Hän pelasi Lightningissa vain tuon kauden lopun. Lokakuussa 1998 hän teki vapaana agenttina sopimuksen Philadelphia Flyersin kanssa, jossa pelasi kolme kautta, vuoteen 2001 asti. Kesäkuussa 1999 tulokasseura Atlanta Thrashers varasi hänet laajennusvaraustilaisuudessa, mutta Flyers hankki hänet takaisin rahallista korvausta vastaan jo ennen kauden alkua. Uransa viimeisiksi kausiksi Hull palasi Ottawa Senatorsiin tehtyään seuran kanssa sopimuksen tammikuussa 2002, kesken kauden . Hän pelasi Senatorsissa tuon kauden lopun ja kauden sekä yhden ottelun kaudella . Pääosan viimeisestä kaudesta hän pelasi AHL:n Binghamton Senatorsissa, jossa hän toimi pelaaja-valmentajana.


title: Jody Hull

text: Hull lopetti uransa vuoteen 2004. Hän pelasi 16 kautta kestäneellä NHL-urallaan yhteensä 831 runkosarjaottelua, joissa teki 261 tehopistettä, 124 maalia ja 137 syöttöpistettä. Pudotuspeliotteluja hän pelasi yhteensä 69, joissa teki yhdeksän tehopistettä, neljä maalia ja viisi syöttöpistettä. Hän pelasi NHL:n pudotuspeleissä vuoden 1996 lisäksi kahdeksana vuonna. Kuuden NHL-seuran lisäksi hän pelasi ammattilaisurallaan AHL-seuroissa Binghamton Whalers, Binghamton Rangers, Grand Rapids Griffins ja Binghamton Senators sekä IHL-seurassa Orlando Solar Bears.


title: Jody Hull

text: Hull ei edustanut urallaan Kanadan jääkiekkomaajoukkuetta aikuisten arvokilpailuissa, mutta oli osa kultaa voittanutta nuorten jääkiekkomaajoukkuetta jääkiekon nuorten maailmanmestaruuskilpailuissa vuonna 1988. Hän pelasi tuossa turnauksessa seitsemän ottelua, joissa hän teki kaksi maalia ja antoi yhden maaliin johtaneen syötön.


title: Jody Hull

text: Pelaajauransa päättymisen jälkeen Hull on luonut uraa valmentajana. Hän on toiminut vuosina 2005–2008 ja uudelleen vuodesta 2010 aiemmin pelaajana edustamansa OHL-seuran Peterborough Petesin apulaisvalmentajana. Vuonna 2006, jolloin joukkueen päävalmentajana toimi Dick Todd, Petes voitti OHL:n mestaruuden. Vuosina 2008–2010 Hull toimi alemman tason junioriseuran Peterborough Liftlock Starsin apulaisvalmentajana.


title: Jody Hull

text: Hull on naimisissa ja hänellä on kaksi lasta.


title: Kroatian parlamentti

text:
Kroatian parlamentti (kroatiaksi "Hrvatski sabor") on Kroatian yksikamarinen lainsäädäntövaltaa käyttävä elin. Parlamenttiin kuuluu 153 jäsentä, jotka valitaan neljän vuoden välein.
Parlamentin tehtäviin kuuluu hyväksyä lakeja sekä valtion budjetti. Nykyinen puhemies on Boris Šprem vuodesta 2011 lähtien.


title: Universal Soldier: Day of Reckoning

text: Universal Soldier: Day of Reckoning on vuonna 2012 ensi-iltansa saanut yhdysvaltalainen tieteistoimintaelokuva. Elokuvan ohjasi ja käsikirjoitti John Hyams.


title: Universal Soldier: Day of Reckoning

text: Eloon jääneet täydelliset sotilaat taistelevat anarkiaa vastaan ja rakentaakseen uudenlaisen järjestyksen, jota he itse johtavat. Deveraux (Jean-Claude Van Damme) on kasanut täydellisiä sotilaita omaksi ryhmäksi ja kertoo heidän olevan vapaita ja pois hallituksen hallittavana. Rekkakuski John (Scott Adkins) joutuu nähtävästi Deveraux'n uhriksi, kun hän murhaa Johnin perheen ja hakkaa miehen koomaan. Johnin päästyä sairaalasta hän päättää etsiä Deveraux'n käsiinsä ja kostaa perheensä kuoleman. Matkan aikana hän tuntuu menettäneensä muistinsa, sillä useat tutut ihmiset eivät vaikuta ollenkaan tutuilta. Lisäksi eräs putkimies (Andrei Arlovski) jahtaa häntä paikasta toiseen Deveraux'n organisaation käskystä.


title: Universal Soldier: Day of Reckoning

text: Toukokuussa 2010 julkistettiin elokuvan tuotannon alkavan syksyllä 2010. Elokuvassa tulevat esiintymään alkuperäisessäkin Täydellinen Sotilas elokuvassa näytelleet Jean-Claude Van Damme ja Dolph Lundgren. Elokuvan ohjauksesta vastaan tavoin John Hyams.


title: Universal Soldier: Day of Reckoning

text: Elokuvaa kuvattiin Baton Rougessa, Louisianan osavaltiossa. Se tunnettiin vielä tuotantovaiheessa nimellä "Universal Soldiers: A New Dimension". Elokuvan viimeistely leikepöydällä saatiin päätökseen 5. huhtikuuta 2012.


title: Norwegian Wood

text: Norwegian Wood voi tarkoittaa:


title: Norwegian Wood (elokuva)

text: Norwegian Wood ("Noruwei no mori") on japanilainen draamaelokuva, jonka on ohjannut Tran Anh Hung ja joka perustuu Haruki Murakamin samannimiseen romaaniin. Elokuva julkaistiin Japanissa 11. joulukuuta 2010.


title: Norwegian Wood (elokuva)

text: Elokuva ensi-esitettiin Venetsian elokuvajuhlilla Italiassa, jossa se oli kilpailemassa Kultaisesta leijonasta. Seuraavaksi se julkaistiin Japanin elokuvateattereissa 11. joulukuuta 2010.


title: Norwegian Wood (elokuva)

text: Iso-Britanniassa elokuva julkaistiin 11. maaliskuuta 2011 ja Suomessa 8. heinäkuuta 2011. Venäjällä elokuva julkaistiin nimellä Норвежский лес 16. joulukuuta 2010.


title: Norwegian Wood (elokuva)

text: Uuden Suomen Mikko Piela pitää elokuvaa varsin persoonallisen sensuellina ja tyyliteltynä kuvauksena japanilaisten nuorten aikuisten seksuaalisista ongelmista ja murheista 1960-luvulla. Hänelle tulee mieleen Oshiman "Aistien valtakunta", kuitenkin siten että pornografinen aines on leikattu pois. Tran Anh Hungin väitettä pyrkimyksestä uuden elokuvan kielen luomisesta Murakamin romaanin mystisen, päähenkilön tajuntaan uppoutuvan ilmaisun välittämiseksi US-kriitikko kuitenkin pitää liioitteluna kaikesta visuaalista kauneudesta huolimatta. "On tämäntapaista ennenkin nähty", Mikko Piela arvioi.


title: Easy Living

text: ”Easy Living” on Ralph Raingerin säveltämä ja Leo Robinin sanoittama musiikkikappale vuodelta 1937. Se sävellettiin Paramount Picturesin samannimiseen elokuvaan (suom. "Vapaalippu paratiisiin"), jossa se esitettiin instrumentaalina. Billie Holiday nauhoitti sen Teddy Wilsonin orkesterin kanssa kesäkuussa 1937, ja kappale yhdistetään usein juuri häneen. Kappaletta on käytetty myös elokuvien "Muistojen yö" (1939), "Easy Living" (1949) ja "Chinatown" (1974) musiikkiraidalla.


title: Easy Living

text: Hitaan balladin sanat kertovat rakkaan ihmisen kanssa elämisen helppoudesta.


title: Easy Living

text: Lukuisat jazzartistit ovat nauhoittaneet kappaleen, ja sitä pidetään yhtenä tyylilajin standardeista. Muun muassa Dexter Gordon, Bill Evans, Miles Davis ja Clifford Brown ovat äänittäneet omat versionsa kappaleesta.


title: Whitehall-tutkimus

text: Whitehall-tutkimus viittaa kahteen Britanniassa tehtyyn terveystutkimukseen. Niissä tutkittiin työolojen ja yleensä työelämän vaikutusta terveyteen. Tutkimuksista Whitehall I tehtiin 1967–1977, ja Whitehall II aloitettiin 1985, ja se jatkuu edelleen.


title: Whitehall-tutkimus

text: Tutkimuksessa todettiin, että heikoimmin palkatuissa tehtävissä työskentelevät miehet kuolevat ennenaikaisesti useammin kuin paremmin palkatut. Matalapalkkaiset miehet olivat myös pienempikasvuisia, ja pituuteen nähden he painoivat enemmän. Veren kolesteroli ja verenpaine olivat korkeammat, ja he tupakoivat enemmän ja liikkuivat vähemmän. Vaikka eri muuttujien vaikutus poistettiin, kuolleisuus säilyi suurempana kuin korkeampipalkkaisilla.


title: Whitehall-tutkimus

text: Brittiläinen professori Michael Marmot aloitti 1985 Whitehall II -tutkimuksen, jossa tutkimuskohteeksi otettiin myös naiset. Johtopäätökset olivat samat eli että sosiaaliset olot ja työolot vaikuttavat hyvin merkittävällä tavalla ihmisen terveyteen.


title: Whitehall-tutkimus

text: Marmotia pyydettiin 1967 vilkaisemaan käynnissä olevan Whitehall-sairastavuustutkimuksen aineistoa. Siinä selvitettiin Britannian virkamieskunnan terveydentilaa 18 000 hengen tarkalla seulonnalla. Tutkimuksessa haluttiin tarkastella mm. erilaisten elämäntapatekijöiden vaikutusta sairastuvuuteen ja kuolleisuuteen. Seurannut yllättävä löytö toi Marmotille Sir-arvonimen.


title: Whitehall-tutkimus

text: Tutkimuksessa tarkasteltiin verenpaineen, kolesterolin, tupakoinnin ja muiden riskitekijöiden osuutta verenkiertoelimistön sairauksien synnyssä. Jotta aineisto pysyisi järjestyksessä,tietoihin oli kirjattu tarkasti myös osallistujien asema valtion hierarkiassa.


title: Whitehall-tutkimus

text: Michael Marmot järjesti aineiston henkilöiden hierarkkisen aseman mukaan. Yllättäen hän huomasi, että kuolleisuuden korrelaatio nimenomaan tähän oli huima. Hierarkian huipulla kuolleisuus oli tutkimusaikana vain kolmasosa siitä,mitä se oli hierarkian pohjalla. Myös yleinen sairastuvuus oli vahvasti sidoksissa virkamiehen asemaan hierarkiassa.


title: Whitehall-tutkimus

text: Michael Marmot eritteli tuloksia tarkemmin, ja esiin kiteytyi kolme yllättävää seikkaa: Vastoin odotuksia Marmot huomasi, että korkeissa viroissa olevien riski saada sydänkohtaus ei ollutkaan suurin.Suurin riski niihin oli hierarkian alimmilla. Korkeimmalla huipulla riski oli vähäisin. Lähes huipulla riski oli hiukan suurempi. Riski kasvoi jatkuvasti kunnes päädyttiin hierarkiassa alimmas. Kuolleisuusriskin kasvaminen alaspäin mentäessä ei koskenut pelkästään sydänsairauksia. Syöpä, onnettomuudet, väkivalta yms. kuolinsyyt noudattivat samaa kaavaa.


title: Whitehall-tutkimus

text: Marmot oli tottunut ajattelemaan, että yhteiskunnassa ihmiset jakaantuivat hyvinvoivaan ja huonosti voivaan osaan. Köyhälle, huonosti voivalle osalle kasaantui riskitekijöitä, hyvinvoivalle ei. Tulokset osoittivat kuitenkin, että kyseessä oli jatkumo sosiaalisen aseman mukaan.


title: Whitehall-tutkimus

text: Whitehall-tutkimuksen tulokset sotivat oikeudenmukaisuuden tajua vastaan, joten niistä on toki yritetty päästä eroon. Ensiksi oletettiin, että tulokset liittyvät vain brittiläisiin virkamiehiin. Samat tulokset on kuitenkin saatu myöhemmin kansallisista aineistoista Britanniassa, Yhdysvalloissa, Kanadassa, Australiassa, Neuvostoliiton hajoamisen jälkeen syntyneissä valtioissa sekä monissa Euroopan maissa,myös Suomessa.


title: Whitehall-tutkimus

text: Ilmiön on tulkittu johtuvan ylempien sosiaaliryhmien terveellisistä elämäntavoista. Niinpä tutkijat erottivat aineistosta tunnetut riskitekijät. Tupakointi, ylipaino, kolesteroli, alkoholi, verenpaine ynnä muut tunnetut terveyden riskit selittivät korkeintaan noin kolmasosan siitä, miksi kuolleisuus ja sairastuvuus noudattivat hierarkiaa. Kaksi kolmasosaa jäi ilman selitystä.


title: Whitehall-tutkimus

text: Whitehall-tutkimuksen julkaisua seuranneessa keskustelussa päädyttiin kahteen vaihtoehtoiseen selitysmalliin. Ehkä ruokailutottumuksissa oli muita ratkaisevan tärkeitä eroja kuin jo tutkitut rasva- ja kolesteroli-tekijät. Toinen vaihtoehto oli, että yhteiskunnallinen status vaikuttaa henkilön psykososiaaliseen todellisuuteen ja se jotenkin suoraan heijastuu hänen riskiinsä sairastua ja kuolla.


title: Whitehall-tutkimus

text: Monia kysymyksiä esitettiin myös siitä, mikä on syy ja mikä seuraus: Onko paikka hierarkiassa seurausta perinnöllisistä ominaisuuksista, jotka takaavat paremman terveydenkin? Onko henkilöiden terveys nimenomaan se tekijä, joka määrää mihin asemaan he päätyvät? Tässä vaiheessa keskusteluun tuotiin vertailu apinoihin. Kädellisillä on selkeä hierarkia laumassaan. Hierarkkisissa apinalaumoissa toteutuu myös sama ilmiö joka löydettiin brittiläisillä virkamiehillä: Laumassaan alemmassa asemassa olevat ovat alttiimpia kaikenlaisille sairauksille kuin ylemmässä asemassa olevat. Ne saavat esimerkiksi tarttuvat taudit herkemmin.


title: Whitehall-tutkimus

text: Kysymyksen ratkaisemiseksi aloitettiin uusi Whitehall II -tutkimus 1980-luvun puolivälissä. Tässä tutkimuksessa, toisin kuin aiemmassa, oli mukana myös naisia. Perustulos oli tuttu: sairastuvuus ja kuolleisuus lisääntyivät porras portaalta kun mentiin alaspäin hierarkiaa. Uudet työpaikkaan liittyvät tutkittavat seikat toivat kuitenkin ymmärrystä ilmiöön: Hierarkiaa alaspäin mentäessä väheni kokemus työn hallinnasta, reilusta kohtelusta ja työn kiinnostavuudesta. Sosiaalisten verkostojen jäsenyys lisääntyi mentäessä ylöspäin.


title: Whitehall-tutkimus

text: Ilmeisesti stressi, joka selittää sairastavuuden kasvun, syntyy työnhallinnan puutteesta. Whitehall II -tutkimuksessa sydänsairauden ilmenemisen todennäköisyys oli noin 2 1/2-kertainen niillä, joiden työnhallinta oli huonolla tolalla.


title: Whitehall-tutkimus

text: Sosiaalisen tuen vähäisyys työpaikalla oli toinen vahva selittäjä. Status, asema hierarkiassa, määrää hallinnan kokemuksen ja siten turvallisuuden tunteen vahvuuden. Kuormittava "johtajastressi" on myytti, joka helpottaa eriarvoisuuden sietämistä, mutta jolla ei ole mitään katetta todellisuudessa. Depressioon altistaviksi tekijöiksi osoittautuivat puutteellinen työnhallinta ja sosiaalisen tuen vähäisyys työpaikalla.


title: 1404 Ajax

text: 1404 Ajax on Jupiterin troijalainen asteroidi, eli pikkuplaneetta joka kiertää Aurinkoa 1:1 rataresonanssissa Jupiterin kanssa. Se sijaitsee kaasujättiläisplaneetan radan L4 Lagrangen pisteessä. Ajaxin löysi Karl Wilhelm Reinmuth vuonna 1936. Pikkuplaneetta sai nimensä Troijan sodan sankari Aiasin mukaan. Ennen nimeämistään asteroidi tunnettiin tunnuksella 1936 QW.


title: Whitehall (täsmennyssivu)

text: Whitehall tarkoittaa muun muassa seuraavia:


title: A Foggy Day

text: ”A Foggy Day” on George Gershwinin säveltämä ja Ira Gershwinin sanoittama musiikkikappale vuoden 1937 elokuvamusikaalista "Neitonen ahdingossa". Kappaleen esitti elokuvassa Fred Astaire, jonka nauhoitus nousi Yhdysvaltojen singlelistalla sijalle kolme. Bob Crosbyn orkesteri nousi kappaleella listoille vuonna 1938.


title: A Foggy Day

text: Elokuvan ensiesitys oli yli viisi kuukautta George Gershwinin kuoleman jälkeen. Hän ehti kuitenkin saada sävellyksen valmiiksi, toisin kuin viimeisiksi jääneet kappaleensa ”Love Walked In” ja ”Our Love Is Here to Stay”, jotka viimeisteltiin hänen kuolemansa jälkeen.


title: A Foggy Day

text: Kappale sijoittuu Lontooseen ja alkaa Big Benin kellonlyönneillä. Se tunnetaan myös nimellä ”A Foggy Day in London Town”.


title: A Foggy Day

text: Seija Lampila nauhoitti kappaleen Sauvo Puhtilan suomennoksena vuonna 1959 nimellä ”Sumuinen päivä”.


title: Velosolex

text: Velosolex on mopedin tyyppinen moottoripolkupyörä, jota alkujaan valmisti ranskalainen kaasutintehdas Solex yli kahdeksan miljoonaa kappaletta vuosina 1946−1988.


title: Velosolex

text: Velosolexissa moottori vetää etupyörää kitkarullan avulla. Alkuperäisessä kulkuvälineessä ei ole jousia eikä vaihteita. Kaasuvipu on joko kiinni tai auki, säätömahdollisuutta ei ole. Huippunopeus oli noin 30 km/h. Ajoneuvo on hyvin taloudellinen. Suomessa se ei käynyt aikoinaan kaupaksi, ja maahantuoja joutui myymään erän poistohintaan. Hinta vastasi noin 700 euroa.


title: Hal Pereira

text: Hal Pereira (29. huhtikuuta 1905 Chicago, Illinois – 17. joulukuuta 1983 Los Angeles, Kalifornia) oli yhdysvaltalainen elokuvalavastaja. Hän aloitti teatterilavastajana kotikaupungissaan ja päätyi elokuvalavastajaksi Paramount Picturesin palvelukseen suunniteltuaan 1930-luvun lopulla yhtiön elokuvateattereiden sisustuksen. Pereira sai parhaan lavastuksen Oscar-palkinnon vuonna 1955 valmistuneesta elokuvasta "Tatuoitu ruusu", jonka lisäksi hän oli 22 kertaa Oscar-ehdokkaana. Pereira jätti Paramountin 1968, jonka jälkeen hän toimi konsulttina veljelleen arkkitehti William L. Pereiralle.


title: Andrei Arlovski

text: Andrei Arlovski (, s. 4. helmikuuta 1979 Babruisk, Valko-Venäjän SNT) on valkovenäläinen vapaaottelija. Hän voitti UFC:n raskaansarjan mestaruuden vuonna 2005.


title: Andrei Arlovski

text: Arlovski on tehnyt myös muutamia elokuvarooleja 8 of Diamondsissa ja issa. Hän esiintyi myös Jason Millerin juontamassa Bully Beatdown tosi-tv-sarjassa.


title: Andrei Arlovski

text: Arlovski otteli ensi kerran vapaaottelun parissa 9. huhtikuuta 1999 viisi päivää 20-vuotissyntymäpäivänsä jälkeen. Hän otteli Viacheslav Datsikia vastaan M-1 Global -organisaation MM-kilpailussa. Arlovski hävisi ensimmäisen ottelunsa tyrmäyksellä ensimmäisessä erässä. Hän jatkoi M-1 Globalissa ja kilpaili vuotta myöhemmin organisaation EM-kilpailussa. Arlovski otteli turnauksessa kaksi ottelua voitettuaan ensin Michael Tielrooyn ensimmäisessä erässä giljotiinikuristuksella. Voiton myötä hän eteni loppuotteluun, jossa Arlovski voitti Roman Zentsovin teknisellä tyrmäyksellä ajassa 1:18. Mestaruuden jälkeen hän otteli vielä John Dixsonia vastaan toukokuussa 2000 ennen siirtymistään UFC:hen. Arlovski voitti ottelun tyrmäyksellä 13 sekunnissa.


title: Andrei Arlovski

text: Arlovski otteli ensi kerran UFC:ssä 17. marraskuuta 2000 Aaron Brinkiä vastaan, joka myös otteli ensi kerran samassa organisaatiossa. Arlovski voitti kamppailun käsilukolla ensimmäisessä erässä. Arlovski otteli seuraavan kerran kesäkuussa 2001, jolloin hän hävisi ensimmäistä UFC-kamppailuaan otelleelle Ricco Rodriguezille. Kamppailu päättyi kolmannessa erässä teknisellä tyrmäysellä. Sittemmin Rodriguez voitti neljä ottelua peräkkäin voittaen UFC:n raskaansarjan mestaruuden.